text:
Nou dwe akeri kapasite pou nou wè moun non pa jan yo ye aktyèlman an men jan yo ka devni.
Chè frè m yo, defwa pa ane, bèl Sant Konferans sa a konplètman ranpli avèk detantè Prètriz Bondye a ki rasanble pou tande mesaj enspiran. Gen yon bèl santiman espirityèl ki prezan nan reyinyon jeneral Prètriz Legliz la. Espri sa a soti nan Sant Konferans lan pou l penetre nan chak bilding kote pitit gason Bondye yo rasanble. Nou siman santi espri sa a aswè a.
Sa gen kèk ane, anvan bèl Sant Konferans sa a te bati, yon vizitè Temple Square nan Salt Lake City te asiste yon sesyon jeneral konferans nan Tabènak la. Li te koute mesaj Frè yo. Li te pote atansyon a priyè yo. Li te koute bèl mizik Kè Tabènak la te prezante yo. Li te emèveye pou grandè òg mayifik Tabènak la. Lè reyinyon an te fini yo te tande l di: “M ta bay tout sa m posede si m te konnen sa oratè yo te di la a jodia se vre.” Angwo li t ap di “M swete m te gen yon temwayaj konsènan levanjil la.”
Pa gen absoliman anyen nan mond sa a ki pote plis rekonfò ak bonè pase yon temwayaj konsènan laverite. Mwen panse ke chak gason ak chak jènjan ki la a aswè a gen yon temwayaj, nan yon degre kèlkonk. Si ou santi temwayaj ou pa gen pwofondè ou ta swete a, mwen egzòte w pou w travay pou atenn yon temwayaj. Si temwayaj ou solid ak pwofon, travay pou w kenbe l konsa. Ala nou beni pou n gen yon konesans sou laverite!
Mesaj mwen aswè a, frè m yo, se sa a: gen anpil moun ki gen tikras temwayaj oubyen ki pa gen temwayaj ditou kounyeya la a, moun ki ta ka resevwa e ki t ap resevwa yon temwayaj si nou te dispoze pou fè efò pou pataje pa nou an epi pou ede yo chanje. Nan kèk sikonstans, se nou menm ki ka motive yo pou yo chanje. M ap mansyone premyèman moun ki se manm men ki pou lemoman pa totalman angaje nan levanjil la.
Sa gen kèk ane, nan yon konferans rejyonal ki te fèt nan Helsinki, nan Finlann, mwen te tande yon mesaj memorab e motivan yo te bay nan yon sesyon pou manman yo ak pitit fi yo. Mwen pa janm bliye mesaj sa a, malgre sa gen prèske 40 an depi m te tande li. Pami verite oratris la te pale yo, li te di ke yon fi bezwen pou yo di l li bèl. Li bezwen pou yo di l yo apresye li. Li bezwen pou yo di l li gen valè.
Frè m yo, mwen konnen gason yo sanblab anpil avèk fi yo nan domèn sa a. Nou bezwen pou yo di nou nou gen valè, ke nou kapab e nou gen merit. Nou bezwen yo ba nou okazyon pou nou sèvi. Pou manm ki vin inaktif yo oubyen ki ap ezite pou retounen aktif yo, nou ka chèche, nan lapriyè, pou jwenn yon fason pou touche yo. Envite yo pou yo sèvi nan tèl ou tèl apèl se kapab presizeman motivasyon yo bezwen an pou retounen aktif la. Men dirijan ki ta ka ede yo nan domèn sa a pafwa ezitan pou fè sa. Nou bezwen konnen moun ka chanje. Yo ka abandone move abitid yo. Yo ka repanti pou transgresyon yo. Yo ka detni prètriz la diyman. Epi yo ka sèvi Senyè a ak dilijans. Kite m bay kèk ilistrasyon.
Lè m te fèk vin manm Kolèj Douz Apot yo, mwen te gen okazyon pou m te akonpaye Prezidan N. Eldon Tanner, konseye Prezidan David O. McKay, nan yon konferans pye nan Alberta, Canada. Pandan reyinyon an, prezidan pye a te li non kat frè ki te kalifye pou yo te òdone kòm ansyen. Mesye sa yo sete moun Prezidan Tanner te konnen, paske li te viv nan zòn nan yon fwa. Men li te raple l yo jan yo te ye yon fwa e li pa t konnen ke yo te totalman ranje lavi yo e yo te totalman kalifye pou yo te vin ansyen.
Prezidan pye a te li non premye mesye a e l te mande l pou l kanpe. Prezidan Tanner te chichote ban mwen “Gade li. Mwen pa t janm panse l t ap rive la a. Prezidan pye a te li non dezyèm mesye a, epi li te kanpe. Prezidan Tanner te jantiman touche m ankò epi li te di m etonman li. Epi konsa sa te ye pou tout kat frè yo.
Apre reyinyon an, Prezidan Tanner avèk mwen te gen opòtinite pou n te konplimante frè sa yo. Yo te demontre ke moun ka chanje.
Pandan ane 1940 ak 1959 yo, yon direktè yon prizon Ameriken, Clinton Duffy, te renome pou efò li pou refòme mesye k te nan prizon l yo. Yon kritik te di: “Èske w pa konnen ke leyopa pa ka tounen mouton?”
Warden Duffy te reponn: “Aprann ke m pap travay avèk leyopa. M ap travay avèk moun, e moun chanje chak jou.”1
Sa gen kèk ane, m te gen opòtinite pou m te sèvi kòm prezidan Misyon Kanadyen an. Nou te gen yon branch lè sa a ki pa t gen anpil detantè prètriz. Nou te toujou gen yon misyonè kòm prezidan branch lan. Mwen te resevwa gwo enpresyon ke nou te bezwen gen yon manm branch lan kòm prezidan branch.
Nou te gen yon manm adilt nan branch lan ki sete yon dyak nan Prètriz Aawon an men ki pa t vin legliz ni patisipe ase nan reyinyon yo pou l te avanse nan Prètriz la. Mwen te santi m enspire pou m te aple li kòm prezidan branch. M ap toujou sonje jou sa a m te gen entèvyou avèk li a. Mwen te di l Senyè a te enspire m pou m te aple li pou l vin prezidan branch lan. Apre anpil pwotestasyon bò kote pa li, ak anpil ankourajman bò kote madanm ni, li te di l te prè pou sèvi. Mwen te òdone l prèt.
Sa sete yon nouvo depa pou mesye sa a. Li pa t pran tan pou l te mete lavi li annòd, epi li te asire m ke li t ap viv kòmandman yo jan yo te atann pou l viv yo a. Nan lespas kèk mwa sèlman, li te òdone kòm ansyen. Nan apre, madanm ni ak li te finalman ale nan tanp e yo te sele. Pitit yo te sèvi misyon e yo te marye nan Kay Senyè a.
Pafwa, lefèt ke nou frè yo konnen nou bezwen yo e nou apresye yo a kapab ede yo franchi premye etap ki mennen nan angajman pou yo vin totalman aktif la. Sa ka vre pou detantè Prètriz yo kèlkeswa laj yo. Responsablite nou se ba yo opòtinite pou yo viv jan yo ta dwe. Nou ka ede yo simonte feblès yo. Nou dwe akeri kapasite pou wè yo non pa jan yo ye kounyeya men jan yo ka devni demen lè yo resevwa temwayaj konsènan levanjil Kris la.
Yon fwa, m t ale nan yon reyinyon nan Leadville, nan Kolorado. Leadville sitiye nan yon altitid plis pase 3.000 mèt. Mwen sonje reyinyon patikilye sa a akoz elve a, men, mwen sonje l pou sa k te pase jou swa sa a tou. Pa t gen anpil detantè prètriz ki te prezan. Menmjan ak branch nan Misyon Kanadyen an, branch sa a te prezide pa yon misyonè e l te toujou konsa.
Jou swa sa a, nou te fè yon bèl reyinyon, men pandan nou t ap chante chan kloti a, mwen te resevwa enspirasyon ke ta dwe gen yon prezidan branch lokal pou prezide. Mwen te vire gade prezidan misyon an epi m te mande: “Èske pa gen yon moun la a ki ta ka prezide—yon moun zòn nan?”
Li te reponn: “Mwen pa konn youn.”
Pandan nou t ap chante a, mwen te gade mesye yo ki te chita nan twa premye ranje yo. Atansyon m te atire pa youn nan frè yo. M te di prezidan misyon a: “Èske l ka sèvi kòm prezidan branch?”
Li te reponn: “M pa konnen. Petèt li ta kapab.”
Mwen te di: “Prezidan, m aprale avèk li nan lòt sal la pou m entèvyouve li. Pale apre chan kloti a jiskaske nou retounen.”
Lè nou toulède te retounen nan sal la, prezidan misyon an te fini temwayaj li. Mwen te prezante non frè a kòm nouvo prezidan branch. Apati jou sa a, Leadville, nan Colorado, te gen yon manm lokal ki t ap dirije inite sa a.
Frè m yo, menm prensip sa a aplike pou moun ki poko manm yo tou. Nou dwe devlope kapasite pou n wè moun non pa jan yo ye a men jan yo ka devni lè yo se manm legliz la, lè yo gen yon temwayaj, ak lè lavi yo an amoni avèk ansèyman l yo.
Nan ane 1961 an, yo te fè yon konferans mondyal pou prezidan misyon yo, e yo te fè chak prezidan misyon nan Legliz la vini Salt Lake City pou reyinyon sa yo. Mwen te vin Salt Lake City soti nan misyon m nan Toronto (Canada).
Nan yon reyinyon patikilye, N. Eldon Tanner, ki te Asistan Kolèj Douz yo lè sa a, te fèk retounen soti nan premye eksperyans li pou prezide sou misyon nan Grand Bretagne ak Lwès Ewòp yo. Nan reyinyon sa a, li te pale de yon misyonè ki te gen plis siksè l te rankontre nan tout entèvyou l te fè yo. Li te di ke lè l te entèvouve misyonè sa a, li te di l: “M sipoze ke tout moun ou batize yo antre nan legliz pa mwayen referans ou jwenn nan men manm yo.”
Jenòm nan te reponn: “Non, nou jwenn yo tout pa mwayen pòtapòt.”
Frè Tanner te mande l ki sa k te diferan nan apwòch li a—poukisa l te gen siksè fenomenal sa a pandan ke sa pa t konsa pou lòt misyonè yo. Jenòm nan te di ke li te eseye batize chak moun li te rankontre. Li te di ke, si l frape nan yon pòt epi l wè yon moun k ap fimen yon sigarèt, ki pa byen abiye epi ki aparaman sanble anyen pa enterese l—e sitou pa relijyon—misyonè a te eseye imajine kijan mesye sa a t ap ye si l te nan lòt sikonstans diferan. Nan lespri li, li imajine l byen pwòp byen abiye avèk yon chemiz blan ak pantalon blan. Epi apresa, misyonè a wè li menm k ap dirije moun sa a nan dlo batèm yo. Li te di: “Lè m gade yon moun nan fason sa a, mwen gen kapasite pou m rann ni temwayaj mwen nan yon fason ki ka touche kè li.”
Nou gen responsablite pou n wè zanmi nou, frekantasyon nou yo, ak vwazen nou nan fason sa a. Epi ankò, nou gen responsablite pou n wè moun non pa jan yo ye a men jan yo ka devni. M ap priye nou pou n panse avèk yo nan fason sa a.
Frè m yo, Senyè a te di nou yon bagay sou enpòtans prètriz sa a nou detni an. Li te di nou ke nou resevwa li avèk yon sèman ak yon alyans. Li te ba nou enstriksyon pou nou rete fidèl ak lwayal nan tout sa nou resevwa, e nou gen responsablite pou n respekte alyans sa a jiskalafen. Epi lè sa a, n ap resevwa tout sa Papa a genyen.2
Kouraj se mo nou bezwen tande ak kenbe nan kè nou—kouraj pou vire do bay tantasyon, kouraj pou leve vwa nou rann temwayaj bay tout moun nou rankontre, pandan n ap sonje ke chak moun dwe gen yon opòtinite pou tande mesaj la. Se pa yon bagay ki fasil pou anpil nan nou. Men nou ka mete konfyans nan pawòl Pòl te voye bay Timote yo:
“Paske se pa yon espri timidite Bondye mete nan nou, men yon espri pouvwa, yon espri lanmou, ak yon espri tèt klè.
“Se poutèt sa nou pa bezwen wont kanpe pale pou Senyè nou an.”3
An Me 1974, m te avèk Frè John H. Groberg nan Zile Tonga yo. Nou te gen yon randevou pou n te vizite wa Tonga a, e nou te rankontre li nan yon rankont ofisyèl. Nou te pale de bagay pwotokòl abityèl yo. Men, anvan nou te ale, John Groberg te di yon bagay ki pa t abityèl ditou. Li te di: “Majeste, ou ta dwe vrèman vin Mòmon, ansanm avèk moun w ap gouvène yo tou, paske lè sa a, pwoblèm ou ansanm ak pwoblèm yo t ap grandman rezoud.”
Wa a te souri anpil epi l te reponn: “John Groberg, petèt ou gen rezon.”
M te panse ak Apot Pòl devan wa Agripa. M te panse ak repons wa Agripa te bay pou temwayaj Pòl la: “Talè konsa ou pral pran tèt mwen tou pou fè m kretyen.”4 Frè Groberg te gen kouraj pou l te rann yon wa temwayaj li.
Aswè a gen plizyè milye detantè prètriz k ap sèvi Senyè a aplentan kòm misyonè. An repons a yon apèl, yo kite kay, fanmi, zanmi, ak etid dèyè e y ale sèvi. Moun ki pa konprann yo poze kesyon sa a: “Poukisa yo reponn si vit konsa e yo si dispoze konsa?”
Misyonè nou yo ta ka reponn ak pawòl Pòl yo, misyonè san parèy la, nan premye jou yo: “Paske tande byen, se pa yon louwanj pou mwen dèske m ap anonse levanjil la; se yon obligasyon pou mwen; malè pou mwen si m pa preche levanjil la!”5
Ekriti yo pa gen pwoklamasyon ki pi apwopriye, responsablite ki pi obligatwa, enstriksyon ki pi dirèk pase egzòtasyon Senyè resisite a te bay lè l te parèt devan onz disip yo nan Galile a. Li te di:
“Mwen resevwa tout pouvwa nan syèl la ak sou tè a.
“Se poutèt sa, ale, fè disip pou mwen nan tout nasyon, batize yo nan non Papa a, ak Pitit la, ak Sentespri a:
“Anseye yo pou yo obsève tout sa mwen te kòmande nou yo. Epi, sonje byen, mwen la avèk nou toulèjou, jouk sa kaba.”6
Kòmandman divin sa a, ansanm avèk bèl pwomès ki ladan l lan, se deviz nou jodia, jan l te ye nan tan ansyen an. Travay misyonè se yon trè distenktif Legliz Jezikri pou Sen Dènye Jou yo. Li te toujou sa, e l ap toujou rete sa. Jan Pwofèt Joseph Smith te deklare a: “Apre tout sa ki fin di, devwa ki pi gwo ak pi enpòtan an se preche levanjil la.”7
Nan lespas de ti grenn ane, tout misyonè aplentan k ap sèvi aktyèlman nan lame wayal Bondye a apral fini travay aplentan yo a e y ap retounen lakay yo al jwenn fanmi yo. Ranplasan yo la a aswè a, pami detantè Prètriz Aawon yo nan Legliz la. Jènjan, èske nou pare pou reponn? Èske nou dispoze pou travay? Èske nou pare pou sèvi?
Prezidan John Taylor te rezime kondisyon yo: “Kalite gason nou bezwen pou pote mesaj levanjil sa a se gason ki gen lafwa nan Bondye; gason ki gen lafwa nan relijyon yo; gason ki onore prètriz yo; ... gason ki ranpli ak Sentespri a ak pouvwa Bondye; ... gason ki gen onè, entegrite, vèti, ak pite.”8
Frè m yo, nou tout resevwa manda pou pwoklame levanjil Kris la. Si lavi nou konfòm avèk prensip Bondye yo, moun ki bò kote nou pap janm pouse plent sa a: “Mwason an fini; sezon lete a, e nanm nou pa sove.”9
Bèje nanm pafè a, misyonè ki te rachte limanite a, te ba nou asirans divin ni:
“Epi si ou travay pandan tout vi ou pou ou kriye repantans nan mitan pèp sa a, epi ou sèlman mennen yon sèl nanm ban mwen, ala lajwa w ap anpil avèk li nan wayòm Papa m nan!
“Epi kounyeya, si lajwa w ap anpil avèk yon sèl nanm ou pote ban mwen nan wayòm Papa m nan, ala lajwa w ap anpil si ou ta mennen plis nanm ban mwen!”10
Konsènan Li menm ki te di pawòl sa yo, mwen deklare temwayaj mwen. Li se Pitit Gason Bondye, Redanmtè nou, ak Sovè nou.
Mwen priye pou nou ka gen kouraj pou lonje lamen nan fratènite, detèminasyon pou n eseye epi eseye ankò, ak imilite nesesè pou chèche gidans nan men Papa nou pandan n ap ranpli manda nou pou pwoklame levanjil la. Responsablite a sou zepòl nou, frè m yo. Nan non Jezikri. Amèn.
Mostrar las referencias
-
1. Nan Bill Sands, The Seventh Step (1967), 9.
-
2. Gade Doktrin ak Alyans 84:33–39.
-
3. 2 Timote 1:7–8.
-
4. Travay 26:28.
-
5. 1 Korentyen 9:16.
-
6. Matye 28:18–20.
-
7. Enseignements des présidents de l’église: Joseph Smith (2007), 330.
-
8. Enseignements des présidents de l’église: John Taylor (2001), 73.
-
9. Jeremi 8:20.
-


c: text/html

text:
Sou Sekretè Jeneral l’ONU pou afè imanitè, Hervé Ladsous, ap vizite Ayiti pou l evalye travay MINUSTAH ak sitiyasyon an nan peyi a 3 zan apre tranblemanntè a.
Aprè Misye Ladsous te fin rankontre ak kèk otorite ayisyen jedi 10 janvye 2013 la –pami yo genyen Prezidan Michel Martelly-- li di li espere ane 2013 la pral yon ane estabilizasyon ak eleksyon ann Ayiti.
Daprè li, l’ONU pa gen entansyon ni plan pou l rete nan peyi a e twoup yo gen pou pati yon fwa kondisyon yo va reyini pou sa.
Klike sou ikon ki agoch la pou w koute yon korespondans Clarens Renois kap reponn kesyon Jean Robert Philippe sou vizit ofisyèl l’ONU an ak lòt pwen kap domine aktyalite a ann Ayiti.

robotstxt: allowed

filter: keep


text:
Ann Ayiti, reyinyon apre reyinyon fèt ant ofisyèl pouvwa egzekitif la ak reprezantan pouvwa lejislatif la nan kad efò k ap fèt pou yo jwenn yon antant sou fòmasyon yon komisyon pou òganize pwochen eleksyon yo.
An plis rankont sa yo ant 2 branch gouvènmantal yo, depi kèk jou deja youn nan chanm palman an (Sena a) òganize kèk reyinyon avèk reprezantan sektè prive a pou l resevwa opinion yo sou fòmasyon komisyon an.
Nan moman echeyans gouvènman Martelly-Lamothe la te fikse pou l òganize eleksyon yo (sitou elekson pou renouvle yon tyè sena a) preske fin pase, nan moman kèk sektè rete divize sou keson pou konnen ki kalte konsèy elektoral peyi a dwe genyen (pwovizwa ou pèmanan), kesyon ap poze pou mande eske negosyasyon yo kapab debouche sou yon rezilta ki satisfè tout moun? An dotre tèm: Ki chans ki genyen pou pati konsène yo (pi espesyalman pouvwa egzekItif la ak pouvwa lejislatif la) jwenn yon antant finalman ?
Depite Vikens Dérilus, (reprezantan sikonskripsyon Verette nan Chanm Bas-la ann Ayiti), (analis politik e pwofesè Robert Benodin depi vil Orlando, nan santral eta Florid) ak analis politik Yves Renaud (depi Miami) te reponn kesyon sa yo nan pwogram Lib Tribin Dialoge Avek Lèzetazini.
Klike sou ikon ki agoch la pou w koute pwogram lib tribin Dyaloge ak Etazini.


text:
Elèv Charles Drew Middle School yo nan BCC
Foto pa: Ryan Holloway/Konte Miami-Dade
MIAMI, FL – Komisyonè Audrey M. Edmonson envite 32 alèv lekòl Charles Drew Middle School vin asiste reyinyon 7 me 2013 Asanble Komisyonè Konte a ki te fèt nan Stephen P. Clark Center, 111 N.W. 3 St., Miami. Komisyonè Edmonson, ki te rejwenn pa Komisyonè Distrik 2 Jean Monestime, te prezante yon Sètifika Apresyasyon bay elèv Charles Drew Katharine Spears ki espere vin chantez ak enfimyè. Li te chante pou tout Komisyon Konte a. Vizit la te fè pati pwomnad leson sivik pou klas setyèm gred la.


text:
Sosyete Animasyon ak Kominikasyon Sosyal (SAKS) ap fè tout zanmi, enstitisyon patnè ak bouradè l yo konnen, Ajennda Popilè “Nou pap domi bliye” 2013 la pare.
Konsa nou ka kòmanse pase achte nan biwo SAKS ki nan ang ri Richard Jules ak riyèl Levasseur # 21 A- Delmas 75. Osnon rele nan : (+509) 2945- 64 22 – / 3170-6422
Ou ka ekri nou tou sou : saks@saks-haiti.org
- pri a se 300 goud.
Ane sa a, toujou nan lespri selebresyon 20 lane egzistans SAKS ak mouvman Radyo Kominotè yo, nan Ajannda sa a SAKS eseye fè yon ti bilan pou wè ki sa zouti sa a pote anplis pou sektè demokratik ak popilè yo. Se poutèt sa, nou chwazi chita Ajennda popile 2013 la sou tèm : Kominikasyon popilè, Mouvman Popilè ak transfomasyon sosyal.
Ajennda popilè “Nou pap domi bliye”, rete yon zouti k ap ede n òganize tan nou pi byen.
Site conçu et réalisé par AtelierWeb du Groupe Medialternatif
© Tous droits reservés - Mars 2012
Enstitisyon ki apiye SAKS
Broederlijk- Delen, Wacc, Développement et Paix, IMS, UNESCO, AJWS, Entraide et Fraternité
Ang ri Richard Jules al riyèl Levasseur # 21 A- Delmas 75
Pòtoprens Ayiti W.I.- Bwat Postal 15639 - Petyonvil
Telefòn : (509) 2945-64 22 / 3170-6422 - Imèl: saks@saks-haiti.org


text:
Menmjan ak gwo dife ki transfòme fè a fè l tounen asye a, si nou rete fidèl pandan eprèv difisil lafwanouan, n ap espirityèlman rafine ak fòtifye.
Sa gen dizan, madanm mwen, Kathy, avèk mwen t ap viv Sao Paulo, nan Brezil. Prezidan David Marriott t ap prezide sou Misyon Interlagos la nan São Paulo nan Brezil. Li menm ak madanm ni, Neill, ak pitit gason yo, Will, Wesley, ak Trace te viv tou pre nou. Yo te kite lakay yo, biznis yo, ak anpil manm fanmi yo pou yo te reponn apèl pwofèt la pou sèvi yon misyon.
Prezidan Marriott te rele yon jou aprèmidi. Bèl pitit fi 21 an lan, Georgia, ki t ap etidye vyolon nan Inivèsite Indiana a, te frape pa yon kamyon pandan l t ap kondui bisiklèt pou al laky li apre yon reyinyon nan Legliz la. Nan premye rapò a, Georgia te oke. Kèk èdtan apre, kondisyon li te dramatikman anpire.
Manm fanmi yo ak zanmi te kòmanse jene ak priye pou yon mirak fèt pou Georgia. Manman l te vwayaje pandan tout lannuit la soti Brezil. Lè l te rive Indiana nan demen, pi gran pitit li yo te vin rankontre li, epi nan kriye, yo te eksplike ke yo te avèk Georgia lè l te mouri.
Mwen te obsève fanmi Marriott nan epòk yo te viv eksperyans sa a ak nan mwa ak ane k te suiv yo. Yo te kriye, yo te priye, yo te pale de Georgia, yo te santi gwo doulè ak tristès, men lafwa yo pa t febli. Nan sesyon maten an, nou te tande menm kalite lafwa sa a nan bèl lavi fanmi Bowen ak Wilberger.1
Don lafwa a se yon dotasyon espirityèl inestimab. Jezi te priye: “Lavi etènèl, se pou yo konnen ou, ou menm ki sèl Bondye tout bon an, ansanm ak moun ou voye a, Jezikri.”2
Lafwa nou santre nan Bondye, Papa nou an, ak nan Pitit Gason L la, Jezikri, Sovè nou ak Redanmtè nou. Li fòtifye pa temwayaj nou ke plenitid levanjil la te retabli sou tè a; ke Liv Mòmon an se pawòl Bondye; epi pwofèt yo ak apot yo jodia detni kle prètriz yo. Nou cheri lafwa nou, nou travay pou fòtifye lafwa nou, nou priye pou ogmante lafwa nou, e nou fè tout sa ki nan pouvwa nou pou nou pwoteje ak defann lafwa nou.
Apot Pyè te idantifye yon bagay li te rele yon “eprèv lafwa nou.”3 Li te fè eksperyans avèk li. Sonje pawòl Jezi yo:
“Simon, ... Satan mande pouvwa pou l pase ou nan laye, tankou grenn y ap vannen:
“Men mwen lapriyè pou ou, pou lafwa ou pa febli.”4
Nan apre Pyè te ankouraje lòt moun yo: “Noupa bezwen sezi devan gwo eprèv sa yo k ap tonbe sou nou tankou gwo dife a, kòmsi yon bagay etranj ap rive nou la a.”5
Bi eprèv difisil sa yo se pou rann nou pi fò, men yo gen potansyèl pou diminye oubyen menm detwi lafwa nou nan Pitit Gason Bondye a ak febli rezolisyon nou pou kenbe pwomès nou fè l yo. Eprèv sa yo souvan degize, sa ki rann yo difisil pou idantifye. Yo pran rasin nan feblès nou, nan sansiblite nou, oubyen nan bagay sa yo ki pi konte pou nou yo. Yon tès reyèl men ki simontab ppou yon moun gen dwa ekstrèmman difisil pou yon lòt moun.
Kijan nou ka rete “fèm e inebranlab” ”6 lè n ap travèse yon eprèv lafwa? Nou plonje nou nan bagay sa yo menm ki te ede nou bati nwayo lafwa nou an---nou egzèse lafwa nan Kris la, nou priye, nou medite sou ekriti yo, nou repanti, nou respekte kòmandman yo, epi nou sèvi lòt moun.
Lè n ap travèse yon eprèv lafwa—kèlkeswa sa nou fè, nou pa dwe mete distans ant nou menm ak Legliz la! Elwanye nou de wayòm Bondye a pandan yon eprèv lafwa se tankou kite sekirite yon refij byen asire egzakteman lè tanpèt la ap pwoche.
Apot Pòl te di: “Nou pa etranje ankò ni moun deyò, men nou se sitwayen ansanm ak tout sen yo, moun kay Bondye.”7 Se nan sen Legliz la, kay Bondye a, nou pwoteje lafwa nou. Nou reyini ansanm avèk lòt moun ki kwè, nou priye e nou jwenn repons pou priyè nou yo, nou adore atravè mizik, nou pataje temwayaj nou sou Sovè a, nou youn sèvi lòt, e nou santi Lespri Senyè a. Nou pran Sentsèn, nou resevwa benediksyon prètriz yo e nou ale nan tanp. Senyè a te deklare: “Nan òdonans yo ..., pouvwa Bondye a manifeste.”8 Lè n ap fè fas ak yon tès lafwa---rete ansekirite andedan kay Bondye a. Toujou gen yon plas pou nou nan kote sa a. Okenn eprèv pa si gwo ke nou pa kapab simonte li ansanm.9
Prezidan Thomas S. Monson te di: “Konpa moral sosyete a [ap chanje a yon vitès rapid]. Konpòtman ... yo te konsidere kòm inapwopriye ak imoral otrefwa yo vin kounyeya ... akseptab pou anpil moun.”10
Gen anpil adilt sèl nan Legliz la ki depase laj adilt anpil. Byenke yo twouve lavi aktyèl yo byen diferan de sa yo te prevwa, yo kenbe lwa chastete a.11 Sa se kapab yon eprèv lafwa. Mwen eksprime pwofon respè m ak admirasyon m pou disip Kris sa yo.
“Bondye kòmande pou pouvwa sakre pwokreyasyon yo sèvi sèlman ant gason ak fi ki marye legalman.”12 Nan Nouvo Testaman an Sovè a te bay nivo moral pou disip li yo lè l te deklare: “Si yon moun gade yon fi avèk lanvi, li fè adiltè avè l nan kè li.”13 Li te anseye nou pou n pa kondane lòt moun men, pou n pa pè pale yo klèman. Li te di: “Ale, e pa peche ankò.”14
Fanmi m gen yon zanmi. Ou siman konnen yon moun tankou li, oubyen petèt ou menm jan avèk li. Toujou fidèl, ap sèvi nobleman nan Legliz la, admire pwofesyonèlman, adore pa fanmi li, e byenke l te anvi marye e gen pitit, li rete selibatè. Li di: “M pran desizyon pou m mete .... konfyans nan Jezikri. Ale nan tanp souvan ede m kenbe yon pèspektiv pi etènèl. Sa raple m ke m pa janm poukont mwen. Mwen gen lafwa ... ke ... yo pap refize m okenn benediksyon ... si m ... rete fidèl nan alyans mwen yo, enkli lwa chastete a.”15
Yon lòt zanmi te sèvi yon misyon onorab, ki te suiv pa gwo fòmasyon akademik. Li te espere fonde yon fanmi. Eprèv lafwa li: atirans pou moun menm sèks. Li te ekri m sa pa gen lontan: “Nan benediksyon patriyakal mwen, yo pwomèt mwen ke m ap gen pwòp fanmi pa m yon jou. Keseswa ... nan lavi sa a oubyen nan lavi apre a, m [pa konnen] [Men sa m konnen sèke mwen pa vle fè anyen k pou konpwomèt benediksyon Bondye pwomèt mwen menm ak posterite m nan. ... Respekte [lwa chastete a] se yon defi, men èske nou pa t vin sou tè a pou konfwonte pwoblèm e pou montre Bondye lanmou ak respè nou pou li nan respekte kòmandman l yo? Mwen gen benediksyon pou m an bòn sante, pou m gen levanjil la, yon fanmi ki renmen mwen, ak zanmi lwayal. Mwen rekonesan pou pil benediksyon m resevwa yo.”16
Mond la pwoteste: “Kijan nou ka fè mande anpil konsa?” Senyè a reponn:
“Panse pa m se pa panse pa ou, e chemen pa ou se pa chemen pa mwen. …
“Menmjan syèl la byen lwen anwo latè a, se konsa panse pa m byen lwen anwo panse pa ou, wout mwen yo pi wo pase pa w yo.”17
De disip Kris sa yo, ak dèmilye menmjan avèk yo, yo te touche pa pwomès Sovè a: “M ap ba nou kè poze. Mwen pap fè li dapre jan mond lan. Pa kite anyen toumante tèt nou.”18
Men yon lòt eprèv lafwa. Te toujou gen moun ki vle diskredite Legliz la ak detwi lafwa. Jodia, yo itilize Entènèt.
Gen kèk nan enfòmasyon y ap bay sou Legliz la ki pa vre, kèlkeswa jan yo konvenkan. An 1985, m sonje yon kòlèg mwen ki te mache antre nan biwo m nan Florid. Li te gen atik ki te soti nan jounal Time nan ki te rele “Challenging Mormonism’s Roots (Mete rasin mòmonis la an kesyon).” Li te pale de yon lèt yo te fèk dekouvri, ki te sipoze ekri pa Martin Harris, ki te kontredi resi Joseph Smith te fè konsènan dekouvèt plak Liv Mòmon yo.19
Kòlèg mwen an te mande si nouvèl sa a t ap detwi Legliz Mòmon an. Atik la te site yon mesye ki te di li t ap kite Legliz la poutèt dokiman an. Nan apre, yo te di te gen lòt moun ki te kite Legliz la.20 Mwen sèten ke sete yon eprèv lafwa yo.
Kèk mwa apre, ekspè te dekouvri ke lèt la sete yon manti total (e moun ki te fòje l la te konfese). Mwen sonje m te reyèlman espere ke moun yo ki te kite Legliz la poutèt manti sa a ta fini pa retounen.
Gen kèk moun ki pafwa remete lafwa yo an kesyon lè yo li sa yon deklarasyon yon dirijan Legliz la te fè, sè dizèn ane desa, ki parèt an kontradiksyon avèk doktrin nan. Gen yon prensip enpòtan ki gouvène doktrin legliz la. Doktrin nan anseye pa tout 15 manm yo nan Premye Prezidans lan ak Kolèj Douz la. Li pa kache nan yon paragraf diskou yon sèl moun. Vrè prensip yo anseye souvan e pa plizyè moun. Doktrin nou an pa difisil pou jwenn.
Dirijan Legliz yo se moun onèt men moun ki pa pafè. Sonje pawòl Mowoni yo: “Pa kondane m poutèt enpèfeksyon m, ni papa m tou ...; men okontrè bay Bondye remèsiman poutèt li fè nou konnen enpèfeksyon nou pou nou kapab aprann vin pi saj pase jan nou te ye.”21
Joseph Smith te di: “Mwen pa t janm di nou ke m te pafè, men pa gen erè nan revelasyon yo.”22 Mirak men Bondye nan istwa ak destine Legliz Jezikri pou Sen Dènye Jou yo, nou ka konprann ni sèlman atravè linèt envestigasyon espirityèl. Prezidan Ezra Taft Benson te di: “Tout [moun] dwe finalman twouve yo nan pye mi lafwa a, e … yo dwe pran pozisyon.”23 Pa etone si sa rive ou!
Pa definisyon, eprèv ap difisil. Gen dwa gen angwas, konfizyon, nuit san somèy, ak zorye mouye ak kriye. Men eprèv nou yo pa oblije espirityèlman fatal. Yo pa oblije elwanye nou de alyans nou yo oubyen de kay Bondye a.
“Sonje, sonje se sou wòch Redanmtè nou an, ki se Kris la, Pitit Gason Bondye a, nou dwe bati fondasyon nou; konsa, lè dyab la voye gwo van li yo, wi, pik li yo nan toubiyon an, wi, lè tout lagrèl li yo ak gwo siklòn ni yo vin bat nou, li pap gen pouvwa sou nou pou l trennen nou desann nan gouf mizè ak malè etènèl la, poutèt sou wòch nou bati a, ki se yon bon fondasyon, lèzòm pa kapab tonbe si yo bati sou fondasyon sa a.”24
Menmjan ak gwo dife a ki transfòme fè a fè l vin tounen asye a, si nou rete fidèl pandan eprèv difisil lafwa nou yo, n ap espirityèlman rafine ak fòtifye.
Eldè D. Todd Christofferson te eksplike sa l te aprann gras ak yon eprèv pèsonèl: “Byenke m te soufri lè sa a, lè m gade dèyè, mwen rekonesan dèske pwoblèm mwen yo pa t rezoud rapidman. Lefèt ke m te oblije vire m vè Bondye pou mande l èd prèske chak jou pandan plizyè ane a te reyèlman aprann mwen kijan pou m priye ak resevwa repons pou priyè m yo, sa te pratikman aprann mwen pou m gen lafwa nan Bondye. Mwen te vin rive konnen Sovè a ak Papa m ki nan Syèl la nan yon fason e nan yon degre ki petèt pa t ap posib otreman, oubyen sa t ap petèt pran anpil anpil tan. ... Mwen te aprann mete konfyans mwen nan Senyè a avèk tout kè m. Mwen te aprann mache avèk li jou apre jou.”25
Pyè te dekri eksperyans sa yo kòm “pi presye pase ... lò” .”26 Pwofèt Mowoni te ajoute ke yon temwayaj suiv “eprèv lafwa ou.”27
Mwen te kòmanse avèk istwa fanmi Marriott la. Semèn pase a, Kathy avèk mwen te reyini avèk yo sou tonm Georgia. Dizan deja pase. Manm fanmi ak zanmi te eksprime lanmou yo te genyen pou Georgia ak souvni yo te gen de li. Te gen balon blan yo te lanse pou te selebre lavi li te viv la. Avèk dlo nan je l, manman Georgia te pale avèk tandrès sou lafwa ak pi gwo konpreyansyon li te resevwa, epi papa Georgia te dousman pale m de “temwayaj” yo te pwomèt li a ke l te resevwa a.
Avèk lafwa, eprèv lafwa vini, ki pote ogmantasyon lafwa. Asirans rekonfòtan Senyè a te bay Pwofèt Joseph Smith la se menm pwomès Li fè nou nan eprèv lafwa nou yo: “Kenbe … , pa pè … , paske Bondye ap avèk ou pou toujou ajamè.”28 Konsènan sa mwen rann temwayaj sakre mwen, nan non Jezikri amèn.
Show References
-
1. Gade Shayne M. Bowen, “Paske li vivan, nou menm tou nou va viv,” e Ann M. Dibb, “Mwen konnen sa. Mwen viv sa. Mwen renmen sa,” nan sesyon Samdi maten konferans jeneral Oktòb 2012 la.
-
2. Jan 17:3.
-
3. 1 Pyè 1:7.
-
4. Lik 22:31–32.
-
5. 1 Pyè 4:12; italik ajoute.
-
6. Alma 1:25.
-
7. Efezyen 2:19.
-
-
9. Gade Mozya 18:8–10.
-
10. Thomas S. Monson, “Stand in Holy Places,” Liahona
and Ensign, Nov. 2011, 82.
-
11. Gade Ezra Taft Benson, “The Law of Chastity,” New Era, Jan. 1988, 4–7; “The Law of Chastity” nan Brigham Young University 1987–88 Speeches (1988), 1–5, speeches.byu.edu; gade Gospel Principles (2009), 224–32 tou.
-
12. “Fanmi: Yon Pwoklamasyon pou Mond la,” Liahona
ak Ensign, Nov. 2010, 129.
-
13. Matye 5:28.
-
14. Jan 8:11.
-
15. Korespondans pèsonèl, 2012.
-
16. Korespondans pèsonèl, 2012.
-
17. Ezayi 55:8–9.
-
18. Jan 14:27.
-
19. Gade Richard N. Ostling, “Challenging Mormonism’s Roots,” Time, May 20, 1985, 44.
-
20. Gade Gordon B. Hinckley, “Lord, Increase Our Faith,” Ensign, Nov. 1987, 52.
-
21. Mòmon 9:31.
-
22. Enseignements des présidents de l’église: Joseph Smith (2007), 522.
-
23. Ezra Taft Benson, “The Book of Mormon Is the Word of God,” Tambuli, Me 1988, 6
; Ensign, Me 1975, 65.
-
24. Elaman 5:12.
-
25. D. Todd Christofferson, “Give Us This Day Our Daily Bread” (Church Educational System fireside, Jan. 9, 2011), lds.org/broadcasts.
-
26. 1 Pyè 1:7; gade tou 1 Pyè 4:13.
-
27. Etè 12:6.
-
28. Doktrin ak Alyans 122:9; Prezidan George Q. Cannon di: “Kèlkeswa gravite eprèv la, pwofondè detrès la, grandè afliksyon yo, [Bondye] p ap janm abandone nou. Li pa janm fè sa, e li pap janm fè sa. Li pa ka fè sa. Sa pa nan karaktè li. Se yon moun enchanjab; li se menm nan yè, menm jodia, e l ap rete menm nan pou letènite k ap vini yo. Nou jwenn Bondye sa a. Nou fè l vin zanmi nou lè nou obeyi levanjil li a; e l ap kanpe bò kote nou. Menmsi nou pase nan founèz dife, nou naje nan dlo move, nou pap boule ni nwaye. N ap soti anba eprèv sa yo ak difikilte sa yo kote n ap vin pi bon ak pi pi gras avèk yo, si nou mete konfyans nou nan Bondye e si nou respekte kòmandman l yo” (“Freedom of the Saints,” in Brian H. Stuy, comp., Collected Discourses Delivered pa President Wilford Woodruff, His Two Counselors, the Twelve Apostles, and Others, 5 vols. [1987–92], 2:185); see also Jeffrey R. Holland, “Come unto Me,” Ensign, Avr. 1998, 16–23.


text:
Did you mean:
- Results:
- 1-10 of 10 for songs pk bhajans suraj ki garmi se
- Results:
- 1-10 of 10 for songs pk bhajans suraj ki garmi se
- suraj ki garmi se
- jaise suraj ki garmi se
- suraj ki garmi se jalte
- jaise suraj ki garmi se sharma bandhu
- jaise suraj ki garmi se anup jalota
- jiase suraj ki garmi se
- suraj ki garmi se parinay
- suraj ki garmi se tan
- jaise suraj ki garmi se jalte
- suraj ki garmi se mil jaye tan
- parinay suraj ki garmi se
- suraj ki garmi se jalte mp3
- anup jalota suraj ki garmi se
- anup jalota jaise suraj ki garmi se
- suraj ki garmi se by anup jalota
- suraj ki garmi se anup jalota
- jaise suraj ke garmi se jalte huvey tan ko mil jaye taruvar ki chhayaa
- jaise suraj ki garmi
- suraj ki garmi
- suraj ki garmi anup jalota
- jaise suraj ki garmi ko
- knockturn alley
- nhac khong loi bai hat em nho tay nguyen
- Duo Crommelynck
- knorkator
- murotal quran ahmad saud surat ar rahman
- knocks you down kanye west
- cynthia cathcart
- know ace hood
- preghiera ortodossa
- lobster
- knot comes loose morning jacket
- knocks you down


text:
Pap Benwa 16 fè dènye patèt li an piblik mèkedi 27 fevriye 2013 la devan plis pase 50 mil fidèl ki te reyini sou Plas Sen Pyè a, nan vil Wòm, anvan li remèt demisyon n epi pran retrèt li jedi 28 fevriye a.
Souvren Pontif la dirije divès priyè nan kòmansman mèkredi a e li rankontre ak yon bann ak yon pakèt fidèl e patizan pou yon dènye fwa. Yon afè de 50 mil moun te jwenn tikè pou yo te kapab prezan nan seremoni sa yo; men otorite yo fè konnen plis moun toujou jwenn mwayen asiste moman istorik sa a.
Nan mesaj Pap la mete devan foul la, li pale pou l di, malgre tout latwoublay ak move moman Legliz konnen sou pontifika li a, Bondye pap kite enstitisyon an koule. Li ensiste pou l di li byen konnen desizyon li pran an etone anpil moun e se menm yon desizyon grav; men li bay fidèl yo asirans se yon desizyon li pran aprè anpil refleksyon e an tout serenite. Souvren Pontif la ajoute li genyen anpil konfyans nan avni Legliz Katolik Womèn nan.
Nouvèl la di pap la fè lekti yon mesaj ki te prepare an italyen sou kèk fèy papye. Detanzantan foul la te entèwonp li avèk aplodisman. Anvan sa, Souvren Pontif la te fè yon tounen sou Plas Sen Pyè a nan yon papa-mobil; li te voye men bay fidèl yo e li te kanpe machin nan plizyè fwa pou l te beni yon bebe moun yo te pase ba li de tanzantan.
Odyans pap la bay nan Vatikan an se yon bagay ki rive chak semèn; men fwa sa a, evennman te atire plis atansyon ke nòmal, paske se dènye fwa Benwa 16 tap parèt an piblik kòm Chèf Legliz Katorik la.


text:
Pa Kondwi Apre w Fin Bwé
Foto pa: Ryan Holloway/Fotografè Konte Miami-Dade
MIAMI, FL – Komisyonè Audrey M. Edmonson te rejwenn pa Majistra Vil Miami Tomás Regalado jou 3 me 2013 pou adrese klas k’ap gradye a nan Miami Northwester Senior High School, 1100 N.W. 71 St., Miami nan yon "Fo DUI" ki te mete an sèn pa Urban Drug Free Community Coalition, Urban League of Greater Miami, Polis ak Ponpye Vil Miami, Polis Konte Miami-Dade ak Polis Miami-Dade County School. Komisyonè Edmonson, Majistra Regalado ak dè lòt espikè avèti elèv k’ap gradye yo, anpli ladan yo pwochènman pral nan prom, sou danje ki genyen nan kondwi apre yo fin bwè anba deviz, "Drinking and Driving is Dangerous, Deadly and Dumb". (bwè epi kondwi se yon bagay danjere, ki ka tiye moun epi ki estipid)


text:
Kilti
Kilti se abitid yon pèp ou yon nasyon. Gen plizyè branch nan syans sosyal ki etidye kilti-- presizeman, antwopoloji se prensipal syans sosyal ki konsentre sou etid kiltirèl. kilti detèmine ki jan majorite moun nan yon sosyete òganize lavi yo tou lè jou selon jewografi fizik sosyete yo, nivo edikasyon yo, aspirasyon espirityèl yo e latriye.
Pafwa nou gen tendans met teknoloji sou kote lè n ap pale de lakilti, fòk nou pa bliye revolisyon dijital la se yon n nan poto mitan lakilti nan sosyete modèn yo.


text:
Ozetazini, Prezidan Barack Obama lanse apèl bay Kongrè a pou l remete nan plas li yon entèdiksyon kont lavant zam-daso pou senp sitwayen yo. Misye Obama pale konsa mèkredi 19 desanm 2012 la, swa 5 jou aprè yon jenn-gason 20 tan te sèvi ak yon zam manm-lame abitye itilize pou l touye 20 timoun ak 6 pwofesè nan yon lekòl nan Eta Connecticut.
Prezidan an nonmen Vis-Prezidan Joe Biden kòm pèsonalite ki pral dirije efò pou ekri kèk pwopozisyon byen klè sou kesyon an e komisyon lap fòme pou sa pa dwe kite mwa janvye 2013 la pase pou pwopozisyon sa yo pa fin pare. Daprè Misye Obama, genyen anpil kesyon ki rete san repons aprè asasina an seri ki fèt nan Connecticut yo. Prezidan Obama di –nap site:
“Nou kapab pa janm konnen tout rezon ki fè trajedi sa a rive. Men nou byen konnen ke depi jou vandredi sa a, anpil lòt ameriken mouri anba zak vyolans e anba kout-bal. E si genyen yon sèl grenn bagay nou kapab fè pou nou evite evennman konsa rive, nou tout genyen yon gwo obligasyon pou n eseye evite yo.”
Prezidan Obama mande tou pou otorite yo fè bon jan tchèk sou tout senp sitwayen kap chache achte zam-a-fe nan men konpayi prive ki vann zam konsa.


text:
1
Men mesaj Bondye bay sou plenn bò lanmè a, nan peyi Babilòn: -Tankou yon van siklòn k'ap bale dezè Negèv la, yon gwo malè pral soti nan peyi san manman yo.
2 Mwen fè yon vizyon, mwen wè bagay ki pou bay gwo lapenn lan. Mwen wè moun k'ap trayi, moun k'ap kraze brize! Nou menm lame peyi Elam lan, moute al atake! Nou menm sòlda peyi Medi yo, al sènen lavil li yo! Bondye pral fè moun k'ap soufri anba peyi Babilòn lan sispann plenn.
3 Se poutèt sa, tout zantray mwen ap bouyi! Mwen gen yon sèl doulè anba vant tankou yon fanm ki prèt pou akouche. M'ap tòde. Mwen rete vant ba: mwen pa wè anyen, mwen pa tande anyen.
4 Tèt mwen ap vire. M'ap tranble tèlman mwen pè. Mwen t'ap tann solèy la kouche. Men, lè aswè rive, se te pi mal.
5 Nan vizyon an, mwen wè yon tab byen ranje, yo louvri tapi atè pou envite yo chita. Y'ap manje, y'ap bwè. Yon moman, yo bay yon lòd: Kanpe, chèf lame yo! Pare zam nou pou defann nou!
6 Apre sa, Seyè a di m' konsa: -Ale non! Mete yon gad veye! W'a di l' pou l' fè ou konnen tou sa la wè.
7 Si l' wè kavalye k'ap vini sou chwal yo, de pa de ak yon pati moun sou bourik, yon lòt pati sou chamo, se pou l' louvri je l' gade byen.
8 Gad la rele byen fò: -Mèt, m'ap rete kanpe la nan pòs mwen tout lajounen. Mwen p'ap deplase kote m' ye a. M'ap veye tout lannwit.
9 Lè sa a, yon lame kavalye parèt. Y'ap mache vini de pa de. Gad la bay nouvèl la. Li di: Lavil Babilòn tonbe! Wi, li tonbe! Tout estati zidòl yo tonbe plat atè, yo kraze!
10 Nou menm, pèp mwen an, mwen te fwote nou anba pye m' tankou moun fwote diri sou glasi. Men, koulye a m'ap fè nou konnen bon nouvèl mwen te tande a. Se Seyè ki gen tout pouvwa a, Bondye pèp Izrayèl la, ki te fè m' konn sa.
11 Men mesaj Bondye bay pou moun peyi Edon yo: -Yon moun rete peyi Seyi, l'ap rele m'. Li di m': Ey, gad! Kilè li ye? Konbe tan ankò pou nwit lan bout? Konbe tan ankò anvan solèy leve?
12 Mwen reponn: -Bajou prèt pou kase. Men apre sa, se va lannwit ankò. Si nou vle mande sa ankò, tounen vin mande.
13 Men mesaj Bondye bay pou moun peyi Arabi yo: -Nou menm moun peyi Dedan, se nan mitan raje ki nan savann Arabi a nou pral moute kan nou pase nwit!
14 Al kontre moun ki swaf dlo yo pou ba yo bwè. Moun peyi Tema yo al kontre moun k'ap kouri sove yo, yo pote manje ba yo.
15 Moun yo pran kouri pou yo chape anba nepe sòlda ki te soti pou touye yo, anba flèch ki te tou pare pou pèse yo, anba gwo danje ki te gen nan batay la.
16 Lè sa a, Seyè a di m' konsa: -Nan yon lanne, jou pou jou, tankou moun k'ap travay pou lajan kalkile lè travay yo, p'ap rete anyen nan tout bèl pouvwa peyi Keda a!
17 Ou tande jan nan peyi sa a gen anpil vanyan sòlda ki konn tire banza byen? Enben! Se de twa ase ki va rete. Se mwen menm, Seyè a, Bondye pèp Izrayèl la, ki di sa.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


text:
Resous Plan pou Aksè nan Lang
Biwo Eta New York pou Moun ki Gen Andikap Devlòpmantal (OPWDD) kreye yon Plan Aksè nan Lang nan yon efò pou bay aksè okonplè nan sipò ak sèvis ajans pou moun ki pa maton nan lang Angle (LEP).
Nan Dekrè Egzekitif Nimewo 26 la, Gouvènè Cuomo di konsa, “de (2) milyon edmi Nouyòkè pa maton nan lang Angle, sa ki vle di yo pa pale Angle kòm lang natifnatal yo, epitou yo pa maton ase pou li, pale, ekri oswa konprann Angle, sa ki lakòz yo gen anpèchman pou jwenn pwogram ak sèvis enpòtan gouvènman an.”
Plan Aksè nan Lang OPWDD kreye yon sistèm pou bay moun ki pa maton nan lang Angle aksè nan pwogram ak aktivite ajans yo, tankou sipò ak sèvis.


text:
Komite Pri Nobèl la anonse vandredi 12 oktòb 2012 la nan vil Oslo, kapital peyi Nòvèj, li deside remèt Pri Nobèl Lapè ane 2012 la bay Inyon Ewòp la pou kontribisyon li nan avansman koz lapè, demokrasi ak dwamoun sou kontinan ewopeyen an. Nan yon deklarasyon ki akonpaye anons la, komite a fè konnen --nap site:
“Inyon Ewòp la ak prensipal manm li yo te travay di, pandan 60 lane, pou yo kore koz lapè, demokrasi ak dwa kretyen vivan sou kontinan ewopeyen an”, fen sitasyon.
Deklarasyon an kontinye pou l di menmsi, jounen jodi a, Inyon Ewòp la ap travèse moman difisil nan domèn ekonomik la ak kèk boulvèsman sou plan sosyal la, komite Nobèl la vle fikse atansyon n sou wòl lidè Inyon an te jwe nan efò ki te fèt pou transfòme Lewòp, yon kontinan kote lagè tap dewoule, pou fè l tounen yon kontinan kote lapè ap fleri.


text:
Vis Prezidan Edmonson patisipe nan Konferans sou Kansè Tete ak Kòl Matris nan Fanm Ayisyèn
(Foto pa Akeem Brutus/ biwo Vis Prezidan Edmonson-Konte Miami-Dade)
Vis Prezidan Audrey M. Edmonson rejwenn Marlene Bastien, Direktris Egzekitif Fanm Ayisyèn Nan Miami (FANM), nan katryèm konferans anyèl sou Kansè Tete ak Kòl Matris nan Fanm Ayinyèn yo”, ki te fèt jou 30 novanm 2011 nan Little Haiti Cultural Center nan Miami an kolaborasyon ak University of Miami e ak Sant Sid Florid pou Redwi Disparite Kansè . Konferans la souliyen nesesite pou ogmante egzamen pou kansè kòl matris pou ka elimine disparite nan gwoup etik yo. Dapre FANM, fanm yo nan Little Haiti gen plis tandans pou devlope ak mouri de kansè ke tout lòt gwoup rasyal/etnik minoritè oswa imigran nan Sid Florid. Disparite a reflete yon mank aksè a ak sou-itilizasyon tès woutin Pap smear la, ki se pi bon metòd disponib pou deteksyon bonè, dapre FANM.


text:
Vis Prezidan Edmonson lanse match yo ak elèv hayskoul North Miami ak Miami Edison
Vis Prezidan Audrey M. Edmonson lanse match ant lekòl hayskoul North Miami ak Miami Edison jou 26 me 2012 nan Emmanuel Manno Sanon Soccer Park, 6421 N.E. 2èm Aveni, nan Miami. Match foutbòl la te fè pati yon jounen festival, Ayiti Dekole, pou selebre Mwa Eritaj Kiltirèl Ayisyèn. Festivite yo, ki te òganize pa òganizasyon North East Second Avenue Partnership, te gen ladan li tou dè aktivite ak jwèt pou timoun, atizay, manje Ayisyen, mizik ak espektak kèk gwoup konpa Ayisyen.
(Foto pa: Akeem Brutus/Biwo Vis Prezidan Edmonson)


text:
KONFERANS DE PRES 3 OGANIZASYON SENDIKAL KI NAN SEKTÈ TEKSTIL LA
4 JIYE 2012 nan POTOPRENS
N ap salye epi remèsye tout jounalis, zanmi nou nan laprès pale, ekri ak televize ki vin kouvri konferans de près sa a. Se 3 òganizasyon sendikal, Centrale National des Ouvriers Haitiens (CNOHA), Confederation des Forces Ouvrieres Haitiennes (CFOH) ak Entè sendikal Premye Me-Batay Ouvriye (ESPM-BO) ki envite nou pou enfòme popilasyon an anjeneral ak ouvriye/ouvriyèz k ap travay nan faktori sou rapò anyèl USTR, kidonk Biwo Komès entènasyonal Etazini ak lòt enstans nan leta ameriken pibliye sou aplikasyon Lwa Hope II/Help an Ayiti.
1) Sou Lwa Hope la :
Kòm nou konnen, Lwa Hope la, se yon lwa kongrè ameriken pase depi ane 2006. An 2008, kongrè ameriken an rekondyi li pou septanm 2013. Men apre tanbleman de tè 12 janvye 2010, lwa Hope la vin rele Help (Haiti Economic Lift Program) e l ap dire pou jis 2020. Lwa Hope2/Help sa a rantre nan kategori akò oswa pwogram preferans komèsyal ant Ayiti epi Lezetazini. Men gen de kondisyon lwa Hope/Help la ekzije leta ayisyen ak izin soutretans yo. Fòk izin yo fonksyone an konfomite ak 8 konvansyon fondamantal OIT yo epi kòd travay peyi Dayiti a. Pou verifye si gen konfòmite ou pa, gen yon pwogram ki anba sipèvisyon ak kontwòl OIT ki rele Better Work (BW) k ap fè obsèvasyon, evalyasyon sou konfòmite yo nan kad sa yo rele pwogram TAICNAR la (ki vle di Pwogram asistans teknik ranfose pou evalye si antrepriz yo an konfomite ak nòm entenasyonal yo epi lejislasyon travay nan peyi a ki fè pati lwa Hope la menm. BW pibliye 4 rapò evalyasyon deja.
Men chak ane, nan mwa jyen Biwo Reprezantan ameriken pou Komès Entenasyonal (USTR/United States Trade Representative) dwe fè yon rapò sou jan lwa Hope/Help la ap mache/aplike nan peyi pou prezidan Lezetazini kapab deside si akò komèsyal Lwa Hope2/Help la gen ladan l kapab kontinye aplike an Ayiti. Kidonk, se yon rapò ki gen yon gwo enpòtans pou avni rapò komèsyal Ayiti ak Lezetazini sou ekspòtasyon tekstil. Se yon rapò ki di si konpayi rad yo elijib ou pa pou yo benefisye de avantaj lwa Hope la bay yo.
2) Kisa rapò a di ?
Rapò a rete sou avansman ki fèt nan aplikasyon pwogram asistans teknik Better Work ap jere pou amelyore konpetans faktori ki anrejistre pou benefisye de Lwa Hope la. Epi li rete sou efò gouvènman ayisyen fè pou li konfòme l a ekzijans lwa Hope la. Rapò a rete sou kèk inisyativ Komisyon Hope (CTMO/Hope) la kòmanse fè pou korije de fay nan aplikasyon lwa a an Ayiti. Epi li rete tou sou apyi teknik gouvenman ameriken bay gouvenman Ayiti pou ranfòse kapasite l pou aplikasyon oswa reyalizasyon sa Lwa Hope la mande yo kit nan bay fòmasyon, konsiltasyon ak responsab Better Work yo, vizit ki fet sou teren an ak met faktori yo, komisyon Hope la, biwo medyatè travay la ak reprezantan konpayi k ap pwodyi rad ann Ayiti yo, elatriye. Men sa ki enpòtan pou nou se ke rapò a idantifye 3 gwo pwoblèm/vyolasyon responsab faktori yo koupab. Yo se : 1)Vyolasyon sou libète pou fòme asosyasyon nan izin yo, 2) Diskriminasyon fanm ouvriyèz yo ap sibi avèk kesyon asèlman seksyèl oswa tizonaj seksyel nan faktori yo ; epi 3) travay fòse, patikilyèman sou fòm fòse ouvriye yo fè lè siplemantè san yo pa peye yo kòmsadwa. Apre sa rapo a lonje dwèt sou 3 faktori ki pa an konfòmite ak aspè sa yo. Faktori sa yo se SISA (Sewing International SA, IW (Inter-American Wovens SA) ak Oki se( One World Apparel). WA 3 izin sa yo kounyè a, sou gwo siveyans pou yo sispann vyole nòm entènasyonal sou libete asosyasyon, travay fose ak diskriminasyon sou fòm asèlman seksyel ouvriyèz yo ap sibi. Rapò a di tou apre yo te fin mete yo okouran, 3 izin sa yo di yo pral mete de plan daksyon pou redrese sitiyasyon yo, pou yo vin an konfomite. Angwo se sa rapò a rete sou li.
3) Pozisyon 3 òganizasyon k ap milite nan sektè tekstil la sou rapò a :
Pou nou menm 3 òganizasyon sendikal k ap lite nan sektè tekstil la pou chanje kondisyon travay ouvriye faktori yo epi amelyore kondisyon lavi yo, n ap di nou pran akt de sa rapò a di yo. Men nou panse gen aspè enpotan rapo a pa rete sou yo ki pou nou fondamantal. Rapò a rete sou 3 vyolasyon yo kòm de bagay ki izole. Yo pa gade yo kòm de aspè nan yon sistèm esplwatasyon jeneralize ouvriye nan izin yo ap sibi nan peyi a. 3 kalite vyolasyon yo rete sou yo a gen enpòtans yo, se vre. Men yo pa rete sou sistèm esplwatasyon global la ki pwodyi 3 pwoblèm sa yo. Patwon yo vyole nòm OIT sou libète asosyasyon, se pou ouvriye ak ouvriyèz pa ka òganize yo an sendika pou revandike pi bon kalite salè, bon kondisyon travay, avantaj sosyal ak pwoteksyon sosyal. Yo soumèt ouvriye/yèz yo a yon rejim boutdi (opresyon/represyon) pou yo ka esplwate yo kòm mendèv a bon mache pou yo fè maksimòm pwofi, pou yo tire plis plivali nan pwodiksyon an. Se sa k ap regle nan fòse yo travay anplis epi pa peye lè siplemantè kòmsadwa sou pretèks y ap konplete tarif ki nan modil la oswa fè yo travay 48 èdtan san peye repo ebdomadè a, oubyen pa peye jou ferye jan lalwa mande l. E se pa mechanste oswa pa mank moralite ki fè y ap vyole dwa ouvriye/yèz yo. Se konsa sistèm kapitalis la gen pou mache nan peyi Dayiti. Peyi y ap plede di ki pi pòv la, ki pi mal nan emisfè a. Se esplwate povrete ekstrèm la pou pwofi pa yo. E se konsa kapitalism la ap sèvi ak fòs travay pi bon mache a, pou fè l rann tout ji l ak konplisite leta peyi a menm.
Rapò a di tou ke leta ameriken peye epi voye gwo fonksyone ak enspektè travay nan MAST al pran fòmasyon pou yo fè travay yo. Men elas, leta atravè MAST kite tout vyolasyon sa yo ap fèt san li pa leve ti dwèt li, san li pa pran okenn mezi kont patwon izin k ap vyole lalwa yo. Se enpinite total, se baryè lib pou tarif pwodiksyon ap monte san salè pa ajiste, se baryè lib pou patwon yo pa peye salè minimòm alapyès la jan lwa 2009 la mande l. Se baryè lib pou yon bann abi ak vyolasyon kòd travay la ap fèt san enspeksyon ak sanksyon pran kont koupab yo. Se enpinite total leta kite ap vale teren. Kidonk, fòk yo atake kesyon nonkonfòmite ansanm ak sistèm enpinite/lese grennen leta ayisyen responsab pou sistèm esplwatasyon boutdi ki sanble tèt koupe ak esklavaj la fini nan izin soutretans yo.
Anfèt, modèl ekonomik ki baze sou kalite izin sa yo, se lesplwatasyon yo pran kòm avantaj konparatif pou swadizan kreye anplwa. Se sa ki alabaz lefèt ke vyolasyon ap fèt, epi pa gen okenn sanksyon leta ayisyen pran kont antrepriz k ap vyole lalwa yo. Sèl bagay ki genyen se sanksyon gouvènman ameriken kapab pran kont antrepriz k ap enpòte rad nan izin ki pa an konfòmite yo, nan retire ekzonerasyon dwanyè peyi Lezetazini bay ak Lwa Hope la apre 3 rapò nonkonfòmite BW ta fè.
4) Limit Rapò a :
Rapò a kapab sèvi nou kòm òganizasyon k ap lite bò kote ouvriye/yèz yo paske li lonje dwèt sou kèk nan gwo vyolasyon yo men kontni li rete limite. Li pa atake kesyon tankou salè mizè ak represyon ki ala baz lesplwatasyon kapitalis ouvriye/yèz yo ap sibi nan izin yo. Li pa rete sou absans MAST nan fè respekte lejislasyon travay ak konvansyon entènasyonal yo. Epi li pa rete sou absans sanksyon kont antrepriz k ap vyole dwa travayè yo nan peyi a menm. Se komsi pa gen okenn pwovizyon onivo nasyonal pou rezoud pwoblèm yo. Se yon lwa etranje ki ka pèmèt ouvriye/yèz ayisyen pran yon ti souf. Eske sa nòmal ? Nou pa kwè sa !
Eske se nan mete CCAP (comité consultatifs pour l’amélioration de la performance) pwoblèm nonkonfòmite a ap ka rezoud vreman jan BW ap pwone l la ? CCAP la, se de komite ki genyen reprezantan patwon ak ouvriye BW vini ak li kòm apwòch pou rezoud pwolèm non konfòmite nan izin yo. Pou nou menm, pwoblèm ki denonse nan rapò BW yo ak USTR nan relasyon travay nan izin sa yo, fòk se yon lòt rapò de fòs ki pou genyen. Pou sa fèt, fòk ouvriye yo òganize nan otonomi yo, ranfòse kapasite òganizasyonèl yo nan lit revandikativ yo menm pou yo kapab negosye sa ki nan enterè yo. Se pa nan foure tèt yo nan de estrikti k ap fè yo toujou rete anba dominasyon ak presyon kapitalis yo (ayisyen kou etranje). Plan BW genyen pou mete CCAP nan izin yo dwe anile. Se yon danje pou devlopman òganizasyon otonòm ouvriye yo pou devlope kapasite yo pou negosye sa ki nan enterè yo epi jwenn antant oswa akò ki dirab pou kondisyon travay yo ak lavi yo chanje tout bon. Se yon estrikti de kolaborasyon de klas kote ravèt p ap janm gen rezon devan poul. Pou nou menm, sistèm ki genyen nan faktori sa yo malad nan tout kò li. CCAP, se yon ti pansman pwogram BW la vle mete sou yon gwo maleng. Nou rejte li net ale kole ! Nou p ap dakò pou yo enpoze l nan izin yo.
Se pou tout aspè sa yo ki fè nou menm 3 òganizasyon sendikal nan sektè tekstil la, nou pran angajman pou nou kòdone pratik nou pou nou fòmile revandikasyon nou yo parapò a sitiyasyon ki genyen nan izin yo jodi a avèk rapò USTR fenk pibliye sou aplikasyon lwa Hope2/Help la. N ap mande :
1) Pou dosye ouvriye revoke SISA ak IW yo relanse tout bon pou ouvriye ki vle retounen travay nan 2 kote sa yo, reyentegre pòs yo pi vit posib. Epi tou fòk lis nwa ki anpeche ouvriye jwennn travay fini nan izin yo ;
2) Pou tout patwon ak tout reprezantan yo respekte libète asosyasyon, libète pou ouvriye/yèz esprime yo lib e libè sou kesyon sendika ak tout kesyon ki konsènen yo. Menm jan an tou patwon yo pa ka chwazi ak ki sendika y ap ann afè ak yo ou pa. Tout sendika gen menm dwa. Fòk diskriminasyon anti-sendikal la pa vin pran yon lòt fòm
;
3) Fòk sendika yo gen aksè a tout faktori pou yo devlope rapò ak ouvriye yo vle epi pou yo pa sibi okenn reprezay ;
4) Fòk gen yon bon jan plan redresman oswa refòm nan MAST pou li jwe wòl li kòm entans leta k ap entèvni an gran moun nan kesyon relasyon nan travay ak mwayen teknik oswa lojistik ki nesesè yo pou sòti nan enpinite jeneralize a ;
5) Byen ke nou konsyan de limit yon enstans tankou CTMO/Hope genyen ladan l, fòk reprezantan travayè ki ladan yo chanje. Sa ki la yo depi 2006 yo pa la toujou. Yo pa gen okenn reprezantativite pou yo nan pozisyon sa a. Fòk chwa nouvo reprezantan travayè yo fèt nan transparans ak patisipasyon sendika ki prezan tout bon nan sektè tekstil la.
6) Fòk koze mete PICC oswa CCAP la (comité consultatifs pour l’amélioration de la performance) nan izin yo kanpe. Se sendika yo ki pou ranfose oswa konsolide yo nan mitan ouvriye/yèz yo, se pa CCAP. CCAP yo, se yon zouti BW ap mete sou pye pou anpeche sendika yo fonksyone anndan izin yo sou pretèks yo gen yon strikti paritè ki rele CCAP. Fòk ouvriye yo konstwi òganizasyon otonòm pa yo, pou defann enterè yo.
7) Fòk gen yon chita ant sendika yo ak patwona sektè tekstil la pou diskite kesyon salè ak tarif pwodiksyon anvan oktòb 2012 pou rete sou pwoblem tarif pete fyèl yo ak aplikasyon lwa sou salè minimòm san fos entèpretasyon ;
8) Fòk gen yon espas kote yo enfòme epi konsilte òganizasyon sendikal ki nan sektè tekstil sou tout plan/pwogram/pwojè leta oswa lòt entans entènasyonal ki konsènen kondisyon travay ak lavi ouvriye yo pou nou bay dizon nou sou yo kòmsadwa.
Pou fini n ap di, nou rete soude nan konviksyon nou ak deteminasyon nou pou nou vanse nan batay pou fè respekte dwa ouvriye/yèz yo nan izin tekstil yo. Nou pral kontinye devlope rapò ant nou menm 3 òganizasyon pou nou tabli yon espas entèsendikal de lit otonòm ouvriye/yèz nan tan k ap vini la yo.
Mesi
CNOHA – Dominique SAINT-ELOI
Cnohasolidariteouv@ymail.com
CFOH – Archelus CHARLES
cofoh03@hotmail.com
ESPM-BATAY OUVRIYE – Yannick ETIENNE
3652 5646 – batayouvriye@hotmail.com


text:
Nan vil Lond, premye minis britanikla, David Cameron, ap patwone, lendi 4 fevreiye 2013 la, yon rankont ant prezidan pakistanè a, Asif Ali Zardari, avèk prezidan afgan an, Hamid Karzai.
Se 3èm rankont kap dewoule ant 3 lidè yo depi yon te lanse yon seri de rankont nan mwa jiyè 2012 la nan vil Kaboul, kapital Afghanistan ; aprè sa, yo te fè yon 2èm an septanm 2012 nan vil New York, Ozetazini.
Sepandan, somè vil Lond la se premye rankont ki reyini otorite militè ak responsab sèvis sekrè afgan ak pakistanè, an plis de lidè politik yo.
La Grand Bretay ta renmen pou 2 peyi azyatik vwazen yo travay ansanm pou yo ankouraje estabilite rejyonal, nan moman Lond ap fè preparasyon pou l wete twoup militè li genyen nan Afganistan yo anvan fen ane 2014 la.


text:
Prezidan venezuelyen an, Hugo Chavez, retounen nan peyi li aprè li pase plis pase 2 mwa ap suiv tretman pou kansè nan Kiba. Otrite yo nan Caracas anonse retou prezidan an byen bonè lendi 18 fevriye 2013 la sou Twitter, avèk yon deklarasyon ki fè konnen: «Nou pral kontinye tretman an isit la.»
Lidè venezyelyen an te sibi yon operasyon ki te dire 6 zèd tan nan mwa desanm ane pase a nan La Avàn ; sete 4èm operasyon konsa li fè depi doktè te dekouvri lap soufri ak maladi kansè nan mitan ane 2011 la. Msye Chavez pa janm revele ki kalite kansè li genyen, ni severite maladi a ki, daprè sa l di, se yon timè ki chita nan zòn pèlvis li.
Nan mwa janvye pase a, Vis Prezidan Nicolas Maduro te di sante prezidan an nan yon eta frajil. Dènye fwa doktè te wè kansè a retounen sou Misye Chevez, se aprè li te ranpète eleksyon ki ba l dwa pase yon lòt manda sou pouvwa a. Lè sa a prezidan venezuelyen an te chwazi msye Maduro kòm ranplasan sizoka li pa ta kapab kontinye egzèse fonksyon chèf deta a.
Prezidan Chavez te sipoze prete sèman pou yon lòt manda 6 zan nan dat 10 janvye pase a; men doktè te di li pat ka kite Kiba pou l al patisipe nan seremoni envestiti a. Kou siprèm Venezuela a te deside prezidan an gen dwa ranvwaye envestiti li a e li pat oblije fikse yon dat pou li dewoule.


text:
Subtitles and Transcript
Translated by
Ed Maximus
Reviewed by Jane Average
0:12 Mwen aprann de tranbleman de tè an Ayiti a sou Skype Madanm mwen te voye yon mesaj pou mwen. “Woy, tranbleman tè" epi’l disparèt pou 25 minit Se te 25 minit nan panik absoli ke milyè de moun nan Etazini te santi M te pè de tsounami. S'am pa te reyalize se te gen yon pi gran panik an Ayiti epi kay yo t’ap kraze Nou tout wè foto kay kraze yo an Ayiti. Sa yo se foto madanm mwen pran de twa jou apre tranbleman de tè a lè'm t’ap pase pa D.R. pou’m antre nan peyi a. Sa se Palè Nasyonal la, Ekivalan de palè blanch Ameriken an Sa se pi gwo mache nan Karayib la gen anpil moun k’ap achte. Sa se yon kolèj pou enfimyè. Gen 300 enfimyè k’ap etidye. general la ki bò kote’l la general la ki bò kote’l la. Sa se Ministè Ekonomi ak Finans la.
1:26 Nou tout tande anpil moun ki mouri nan tranbleman tè an Ayiti a, men nou pa tande anpil de poukisa la vi moun sa yo te pèdi. Nou pa tande de poukisa kay yo kraze. Apre tout bagay, se te kay yo, se pa te tranbleman tè a ki tiye 220,000 moun blese 330,000, deplase 1.3 milyon moun ki koupe manje ak dlo ak provizyon pou tout on peyi Sa se pi gran dezas nan zòn metwopoliten nan deseni. Epi li pa te yon dezas natirèl. Se te yon dezas de jeni.
2:21 AIDG ap travay an Ayiti depi 2007, bay sipò biznis ak jeni pou ti biznis yo. Apre tranbleman tè ta, nou kòmanse vini ak enjenyè ki spesyalize nan tranbleman tè pou yo ka chèche konnen ki sa ki fè kay yo tonbe, pou yo ekzamine ki sa ki san danje, ki sa ki gen danje. Pandan n’ap travay ak MINUSTAH, ki se mission ONU in Ayiti, ansanm ak Ministè Travay Piblik, avèk diferan NGO, nou enspèkte 1500 kay. Nou inspèkte lekòl ansanm ak kay prive. Nou inspèkte sant medical ak depo manje. Nou enspèkte ofis gouvènman yo.
3:01 Sa se Ministè Jistis. Dèyè pòt sa se Achiv Jistis Nasyonal la. Kanmarad ki nan pòt la, Andre Filitrault, se direktè Sant pou Rechèch Entèdisiplinè de Tranbleman de Tè nan Univèsite de Buffalo t’ap ekzamine’l pou’l wè si p’at gen danje pou ka sove achiv la. Andre di’m, apre’l wè kay sa yo tonbe menm jan chak fwa pa gen nouvo rechèch. Pa gen anyen la nou pa konnen. Pwen echèk la toujou menm kote – mi ak beton yo pa mare byen nan kolòn yo-- sa se yon twati siman ki pandye sou bò kay la – eskriti kite sipòte yon sèl kote, eskriti ki pa te simetrik, ki souke trè vyolan epi ki tonbe, move materyèl konstriksyon, pa ase siman, pa ase konpresyon nan blòk yo, fè reyanfòsman ki te two lis, fè reyanfòsman ki te ekspoze nan move tan epi ki rouye.
4:08 Konnye a gen yon solisyon pou tout pwoblèm say o. Epi nou konnen kòman pou nou bati byen. Prèv sa soti Chili, prèske yon mwa apre, lè tranbleman de tè de 8.8 mayitid a frape Chili. Sa se 500 fwa pi pisan ke 7.0 ki frape Port-au-Prince 500 fwa pi pisan, epi sèl mwens ke mil mouri. Ajiste pou popilasyon dansite, sa se mwens ke yon pousan enpak tranbleman tè Ayiti a. Se ki diferans antre Chili ak Ayiti? Estanda sismik ak masonnen fèmen, kote kay yo aji ansanm – mi ak kolòn, avèk twati ak beton mare ansanm pou yo ka sipòte yo chak, autan ke yo kraze an moso manb epi tonbe. Si’w gade kay san an Chili, li rache an mwatwe, men li pa yon pil blòk kraze. Moun Chili yo t’ap bati ak masonnen fèmen pou deseni.
5:28 Konnye a, AIDG ap travay ak KPFF Consulting Engineers, Architecture for Humanity, pou pote plis entrenman masonnen fèmen an Ayiti. Sa se Xantus Daniel. Li se yon mason, jusk yon travayè konstriksyon jeneral, li pa yon kontremèt, ki pran yonn nan entrenman nou yo. Nan travay pase li ya, li t’ap travay ansanm avèk boss li, epi yo t’ap kòmanse vide siman nan kolòn nan mal. Li pran boss li akote pou'l pale avèk li, epi li montre’l materyel masonnen fèmen yo. Li montre’l, “Ou konnen, nou pa bezwen fè sa mal. Li p’ap koute nou pi chè pou nou fèl byen.” Epi yo refè kay la. Yo mare fè poto yo byen. Yo vide siman nan kolòn nan byen. Epi kay sa ap vinn san danje. Epi tout lòt kay yo bati aprè sa ap vinn san danje.
6:24 Pou asire ke kay sa yo san danje, li pa’p pran lwa, l’ap pran chèche pale ak mason yo ki a tè a, epi ede yo aprann bon teknik. Konnye a gen anpil group k’ap fè sa. Kanmarad ki gen vès sou li a, Craig Toten, t’ap pouse devan mete dokiman deyò pou tout moun k’ap fè sa. Atravè Haiti Rewired, atravè Build Change, Architecture for Humanity, AIDG, gen yen posibilite pou chèch pale ak 30000, 40000 mason atravè peyi a epi kreye yon movman pou bati byen. Si’w lonje men’w ba moun yo ki sou tè a nan mwayen kolaboratif sa li ekstrèmman abòdab. Pou tout milya k’ap depanse nan rekonstwiksyon an, ou ka antrene mason pou dola sou chak kay yo vinn bati pandan y’ap viv.
7:33 Finalman, gen 2 mwayen ke ou ka rekonstwi Ayiti, mwayen ki kòmanse anwo a se mwayen sa Ayiti te konstwi pou deseni. Mwayen sa a se yon kay ki konstwi mal ki pral kraze. Mwayen anba a se yon kay ki konstwi ak masonnen fèmen, kote mi yo mare ansanm, kay la an simetri, epi ka kanpe devan yon tranbleman tè. Pou tout dezas, gen yon opòtinite la pou konstwi bi bon kay pou lòt jenerasyon an, pou lè yon lòt tranbleman tè pase, li t’ap yon dezas otan ke yon trajedi.
8:15 (Aplodisman)


text:
Linux
Se yon sistèm enfòmatik ki ap fè yon òdinatè (PC,Mac) mache byen, li ap itilize tout resous materyèl sistèm an pou li eksplwate li.
Se yon sistèm lib, tout bagay sou li (lojisyèl) lib (OpenSource), ou mèt itilize sistèm an san debouse pyès kòb.
Li reprezante yon vre altènativ kont sistèm nan komès tankou Microsoft epi Apple. thumb|right|Maskòt sistèm Linux
[[Itilizatè:Linus Torvalds.jpeg|thumb|Linus Torvalds, kreyatè nwayo Linux|left]] [[Itilizatè:Richard Matthew Stallman.jpeg|thumb|Richard Stallman, fondatè pwojè lib GNU |left]]
premye vesyon 1991 paret


text:
Komisyonè Jean Monestime ede etidyan yo prepare pou nouvo ane lekòl la ak distribisyon valiz lekòl GRATIS
Yap envite timoun yo ak fanmi yo vin prepare yo pou nouvo ane lekòl la avèk èd Komisyonè Jean Monestime. Jou dimanch 14 dawout 2011, fanmi yo kapab vini nan evenman Distribisyon Kado pou Rantre Lekòl ke komisyonè a ap fè nan Oak Grove Park, 680 NE 159yèm Street, apati 2è p.m.
Yo pral distribye valiz lekòl ak founiti klasik gratis jiskaske pa rete ankò. Anplis, ap gen manje gratis, mizik ak jwèt, epitou ap gen anplwaye mekikal kap la pou fè tès sik ak pran tansyon. Paran yo fèt pou akonpaye timoun yo pou yo ka resevwa yon valiz lekòl.
Pou plis enfòmasyon, tanpri kontakte biwo Komisyonè Monestime lan nan 305-694-2779.
680 NE 159th Street, Miami


text:
Brother’s Posse : Bon Bo
Chita sou ti chez ba pou nou tande sak ak pase nan dyalog nasyonal la
IJDH Board Chair Ira Kurzban interviewed on KPFA re prosecution of Haiti President Aristide’
Si nou vle konnen si Evinx Daniel mouri ou si li vivan, koute audio sa
Leontes , yon ferven audite de Radyo Panou e Radio Kiskeya avan li te aborde dosye JeanDo a, li te fe yon ti rale sou disparisyon Evinx Daniel , Koute sa li di avek kouraj nan audio sa.
Ki moun ki touye JeanDo? Koute audio sa pou nou konnen
Guy Delva ranje ko ti pap, men bon jen dosye sou lanmo JeanDo, se pa dosye malatchong ou men avek tout acolyte yo ou monte nan laboratwa met ou yo,Yon jou kou jodya yo genyen pou yo jije kanmen'm pou difamation


text:
Ayiti-Eleksyon : 20 avril se nouvo dat pou bay dènye rezilta
dimanch 17 avril 2011
Pòtoprens, 15 avril 2011[AlterPresse] --- Difikilte ki te genyen nan pwosesis tretman kontestasyon yo aprè rezilta preliminè eleksyon jeneral 20 mas pase a lakòz Konsèy Elektoral Pwovizwa (KEP) a mete dat rezilta final yo pou 20 avril olye 16 avril, dapre sa ki sòti nan sous ofisyèl.
Anvan desiszyon sa a KEP a t ap anizaje pou te bay rezilta final yo 18 avril, dapre sa direktè kominikasyon enstitisyon an, Pierre Thibault Junior, te fè AlterPresse konnen.
Thibault Junior te presize Biwo Kontansye Elektoral Nasyonal (BCEN) pa t ap rive tande tout ka kontestasyon yo anvan 18 avril.
Nan nivo depatmantal yo te resevwa e trete anviwon 70 ka kontestasyon.
BCEN nan, se dènye rekou kandida ki pa satisfè ak rezilta preliminè yo. [bd gp apr 17/04/2011 12:00]


text:
Bourik
Bourik se yon bèt kout ki kapab pote anpil chay. Yon bèt ki nan menm fanmiy avèk cheval, men li pi piti pase yon cheval e li gen zòrèy long. Papa yon milèt. Yon moun ki gen rayaksyon vyolan menmsi yon lòt moun byen dous avèk li. Yon moun ki pa konnen jwe, men ki konnen goumen byen.
Tradiksyon[edite | modifier le wikitexte]
- Lòt kreyòl:
- Franse: âne
- Angle: donkey
- Alman: Esel
- Panyòl: burro, asno
Etimoloji[edite | modifier le wikitexte]
Mo bourik la soti nan lang franse a (bourrique) ki soti nan lang panyòl la (burro).


text:
Vis Prezidan Edmonson rejwenn Sèvis Lojman Katye pou anbeli kay yo nan Brownsville
Vis Prezidan Audrey M. Edmonson ak ekip anplwaye li yo pran penso pou ede pentire kay jou samdi 10 mas 2012 la pandan 8èm Jounen Anbelisman Kominotè Anyèl Sèvis Lojman Katye (NHS) a te fè nan katye Brownsville nan Distrik 3. Yo te pentire onz kay ak fè jaden yo. Pandan evennman anyèl la, NHS, an kolaborasyon ak Earth Advisors Inc. ak Better South Florida (CITIZENS), ede pwopriyetè kay ki gen revni limite yo amelyore kay yo nan ba yo penti gratis pou deyò kay yo ak pou fè lakou yo.
"Nou espere ke pentire avèk janden nou fè yo va kontribye a esbilizasyon katye a", deklare Vis Prezidan Edmonson, "epi sa va bay pwopriyetè yo yon santiman de fyète nan kay yo ak kimonote yo. Mwen kwè ke sa ede revitalize ak estabilize katye Brownsville la ki deja yon trè bon katye".
Foto pa Marta Martinez-Aleman


text:
Interlingua
Interlingua se yon lang atifisyèl ki use parol ki se twove nan majorite la lang yo Ewòp osidental. Li te vni inventate per IALA la - yon gwoup moun (pi konèt se Alexander Gode) ki te travay super pwojè yo pandan ultwa 20 ann. Yo te fni epi te publike 1m disionari la nan 1951. Interlingua te vni kreye super baz del vokabulari la lang yo sekwent: angle, franse, panyòl, potuge, epi italian
Non la lang se componite ex 2 pat: inter sinifike "ant"; lingua sinifike "lang". Moun yo ki te fè lang la te eligi non la "interlingua" pou ke yo te vle ke la lang ta se aplike fasilite kominikasyon la ant moun peyi diferent. Pou ke interlingua te vni kreye atifisyelman pou se yon lang fasil, li se pi fasil fè pale ke lang natirel.
Pli ke 1000 moun ka use interlingua, epi moun ki pale interlingua afiwme ke million moun comprende lo (ka li text epi askote yon moun ki pale nan interlingua) san beswan a fè pale li primeman.
Gen 2 lot lang atifisyel nan mond la avek ultwa 1000 moun ki pale yo - esperanto epi ido. Yo 2 te vni kreye pre interlingua. Alicun moun pense ke esperanto epi ido ta se pi fasil a fè pale pou ke lang sa-a pa gen "exceptiones" (parol ki infringe regula yo), sed lot moun pense ke interlingua ta se pi fasil pou ke Moun yo ki te fè lang la te eligi tout parol yo nan modo ke ta se fasil a comprender pou moun ki konnen angle, franse, panyòl, potuge, o italian, sed gen lang kom oksitan epi romanian, tout lang ki vini latin, lang la use nan Ròm devan lontan.
Epi, moun yo ki pale Interlingua afiwme ke lang yo represente yon nouvo latin, sèlman pi sempl epi "modernise".
Text exempl nan interlingua[edite | modifier le wikitexte]
Lingua natural e musical de parolas international e un grammatica minimal. Comprensibile facilemente per personas intelligente. Le medio de communication adequate pro le solution del confusion de Babylon.
Pater Noster nan Interlingua[edite | modifier le wikitexte]
Nostre Patre, qui es in le celos, que tu nomine sia sanctificate; que tu regno veni; que tu voluntate sia facite super le terra como etiam in le celo.
Da nos hodie nostre pan quotidian, e pardona a nos nostre debitas como nos pardona a nostre debitores, e non duce nos in tentation, sed libera nos del mal.
Interlingua nan Wikipedia[edite | modifier le wikitexte]
Interlingua gen tamben Wikipedia li.


text:
Papa nou ki nan Syèl la konsyan de bezwen nou e l ap ede nou si nou mande l èd.
Frè ak sè byeneme m yo, konferans sa a fè 49 an depi yo te soutni m, jou 4 Oktòb 1963 a, kòm manm Kolèj Douz Apot yo. Karantnevan se anpil tan. Men, nan plizyè fason, se kòmsi yon ti bout tan k pase depi m te kanpe sou pipit la nan Tabènak la pou m te fè premye diskou mwen nan konferans jeneral.
Anpil bagay chanje depi jou 4 Oktòb 1963 sa a. N ap viv nan yon tan san parèy nan istwa mond lan. Nou jwenn sitèlman anpil. Men pafwa, li difisil pou nou wè pwoblèm ak dispozisyon pou peche ki bò kote nou yo san nou pa dekouraje. Mwen twouve ke, olye de chita nan bagay negatif yo, si nou ta fè yon poz pou konsidere benediksyon lavi nou yo, enkli sa ki parèt piti ke nou pa menm note yo, nou ka jwenn pi gwo lajwa.
Pandan m t ap repase 49 ane sa yo, m te fè kèk dekouvèt. Youn sèke pil eksperyans mwen te fè yo pa t nesesèman eksperyans yon moun ka konsidere kòm ekstraòdinè. Anfèt, nan lè yo te rive yo, yo te souvan parèt inapèsi e menm òdinè. Men, lè m ap gade dèyè, yo te anrichi ak beni lavi---enkli pwòp lavi pa m. M ta rekòmande nou fè menm egzèsis la---ki se, fè envantè lavi nou e chèche espesyalman benediksyon, gwo kou piti, nou resevwa yo.
Envantè pa m nan sou ane lavi m yo te konstamman ranfòse pa konesans mwen ke yo tande priyè nou yo e nou jwenn repons pou yo. Nou tout familye avèk verite nou jwenn nan 2 Nefi nan Liv Mòmon an: “Lèzòm fèt pou yo kapab gen lajwa.”1 Mwen temwaye ke anpil nan lajwa sa a vini lè nou rekonèt nou ka kominike avèk Papa nou ki nan Syèl la pa mwayen lapriyè epi priyè sa yo li tande yo e l reponn yo---petèt pa nan fason nou atann li t ap reponn yo a, men Papa nou ki nan syèl la, ki konnen nou e ki renmen nou pafètman an e ki vle nou gen lajwa a, ap reponn yo. Èske l pa t pwomèt nou: “Rete enb; epi Senyè Bondye w la ap pran men ou pou dirije ou, epi l ap ba ou repons pou priyè ou yo”?2
Pandan pwochen minit m genyen pou m pale avèk nou yo, mwen ta renmen pataje avèk nou yon ti echantiyon sou eksperyans m te fè kote yo te tande priyè m yo e reponn yo, sa ki, an retou, te pote benediksyon nan lavi m osibyen ke nan lavi lòt moun. Jounal mwen, ke m te kenbe pandan tout ane sa yo, ede m bay kèk bagay espesifik ke otreman mwen pa t ap kapab sonje.
Nan kòmansman ane 1965 la, mwen te resevwa tach pou m te ale nan konferans pye ak pou fè lòt reyinyon nan tout zòn Pasifik Sid yo. Sete premye vizit mwen nan pati sa a nan mond lan, e sete yon epòk mwen pap janm bliye. Anpil nan sa ki te evenman espirityèl yo te rive pandan tach sa a pandan m t ap rankontre dirijan, manm, ak misyonè.
Nan wikenn Samdi ak Dimanch, 20 ak 21 Fevriye a, nou te nan Brisbane, an Ostrali, pou fè sesyon konferans nan Pye Brisbane nan. Pandan reyinyon jou Samdi yo, yo te prezante m yon prezidan distri ki te soti yon lòt kote nan zòn nan. Pandan m t ap ba l lamen, mwen te santi yon gwo enpresyon pou m te pale avèk li pou ba li konsèy, epi konsa, m te mande l si l te vle akonpaye m nan sesyon Dimanch maten an nan demen pou m te kapab fè sa.
Apre sesyon Dimanch la, nou te gen opòtinite pou n te pale. Nou te pale sou pil responsablite l te genyen kòm prezidan distri. Pandan nou t ap fè sa, mwen te santi m pouse pou ofri li kèk sigjesyon espesifik sou travay misyonè ak sou fason li menm ak manm yo ta ka ede misyonè aplentan yo nan travay yo nan zòn nan. Mwen te aprann nan apre ke mesye sa a t ap priye pou l te jwenn direksyon nan domèn sa a. Pou li menm, ti pale nou an sete yon temwayaj espesyal ke yo te tande priyè l yo e reponn yo. Sa sete yon reyinyon aparaman remakab men yon reyinyon ke m konvenki ki te gide pa Lespri a e ki te fè yon diferans nan lavi prezidan distri sa a, nan lavi manm li yo, ak nan siksè misyonè yo nan kote sa a.
Frè m ak sè m yo, objektif Senyè a souvan akonpli lè nou koute gidans Lespri a. Mwen kwè ke plis nou aji selon enspirasyon ak enpresyon nou resevwa yo, se plis Senyè a ap konfye nou tach pou nou fè.
Mwen te aprann, jan m konn mansyone nan mesaj anvan yo, pou m pa janm neglije yon enspirasyon. Nan yon okazyon, sa gen kèk ane, mwen t ap naje nan ansyen Deseret Gym nan nan Salt Lake City lè m te santi enspirasyon pou m t ale nan Lopital Inivèsite a pou vizite yon zanmi m ki te pèdi izaj janm ni akoz yon kansè ak operasyon l te oblije fè. Mwen te kite pisin nan imedyatman, m te abiye, epi byen vit m te prese al wè bon mesye sa a.
Lè m te rive nan chanm ni, mwen te jwenn ni vid. Lè m te mande, mwen te aprann ke m t ap pwobableman jwenn ni nan zòn pisin lopital la, yon zòn yo te itilize pou terapi fizik. Sete vre. Li te debwouye l dirije chèz woulant la al bò pisin nan e li sete sèl moun ki te nan sal la. Li te nan lòtbò pisin nan, nan zòn kote ki pi fon an. Mwen te rele li, epi l te manevre chèz woulant la pou vin akeyi mwen. Nou te fè yon bon pale, epi m te akonpaye l retounen nan chanm lopital Ia kote m te ba l yon benediksyon.
Nan apre m te aprann nan men zanmi m nan ke li te santi l trè dekouraje jou sa a epi li t ap panse pou l te touye tèt li. Li te priye pou l te jwenn sekou men li te kòmanse santi ke priyè l yo pa t jwenn repons. Li t al bò pisin nan avèk panse pou l te mete yon fen ak mizè li---kote l ta pral lage chèz woulant la nan fon pisin nan. Mwen te rive nan moman kritik la, an repons ak sa m konnen ki te enspirasyon soti nan syèl la.
Zanmi nan te viv plizyè ane apresa---ane ranpli ak lajwa ak rekonesans. Mwen te kontan anpil dèske m te yon enstriman nan men Senyè a nan jou kritik sa a bò pisin nan.
Nan yon lòt okazyon, pandan Sè Monson avèk mwen t ap kondui apre nou te fin sot wè kèk zanmi, mwen te santi enpresyon ke nou te dwe ale lavil---pou kondui sou plizyè kilomèt---pou al vizite yon granmoun vèv ki te nan pawas nou an yon fwa. Li te rele Zella Thomas. Nan moman an, li t ap viv nan yon mezon sante. Jou aprèmidi sa a, nou te jwenn ni ekstrèmeman frèl men li te kouche byen pezib sou kabann ni.
Zella te avèg depi lontan, men li te rekonèt vwa nou imedyatman. Li te mande si m te ka ba l yon benediksyon, li te ajoute ke l te prepare pou l te mouri si Senyè a te vle l retounen lakay. Te gen yon bèl espri pezib nan sal la, epi nou tout te konnen ke li pa t ret anpil tan pou l te kite mòtalite a. Zella te pran men m epi l te di l te priye anpil pou m te vin wè li pou ba l yon benediksyon. M te di l nou te vini akoz enspirasyon dirèk nou te resevwa nan men Papa nou ki nan Syèl la. Mwen te bo fwon li, m te konnen ke petèt mwen pa t ap wè l ankò nan mòtalite a. Sa te pase egzakteman konsa, li te mouri nan jou apre a. Paske m te kapab pote yon ti rekonfò ak lapè pou bèl Zella nou an, sete yon benediksyon pou li menm ak pou mwen.
Opòtinite pou nou tounen yon benediksyon nan lavi yon lòt moun yo souvan prezante sanzatann. Yon jou Samdi pandan yon nuit ekstrèmeman frèt nan ivè 1983--84 la, Sè Monson avèk mwen t ap kondui distans plizyè kilomèt pou n t ale nan vale montay Midwa a nan Uta, kote nou te gen yon kay. Tanperati jou swa sa a te mwens 24 degre Farenheit (-31ºC), epi nou te vle asire nou ke tout bagay te oke nan kay la nou te genyen nan kote sa a. Nou te tcheke e nou te wè tout bagay te anfòm, konsa nou te derape pou n te retounen Salt Lake City. Apèn nou te fè yon ti kilomèt sou otowout la, machin nan te kanpe. Nou te konplètman bloke. Mwen pa t janm te santi m fredi, jamè, jan m te santi l jou swa sa a.
Ak reziyasyon, nou te kòmanse mache pou n t al nan vil ki te pi pre a, machin t ap pase vit bò kote nou. Finalman, yon machin te kanpe, epi yon jèn gason te ofri pou ede nou. Nou te finalman aprann ke gaz diesel la ki te nan tant gaz nou an te jele akoz fredi a, sa ki te fè l enposib pou nou te kondui machin nan. Jenòm janti sa a te kondui nou retounen nan kay nou nan Midway a. Mwen te eseye peye li pou sèvis li, men li te jantiman refize. Li te di l sete yon Eskout e l te vle fè yon bon aksyon. Mwen te prezante tèt mwen, epi li te di jan l te apresye privilèj li te genyen pou l te ede nou an. Paske m te asime l te nan laj pou fè yon misyon, m te mande l si l te planifye pou al sèvi yon misyon. Li te di m li pa t ko konn kisa l te vle fè.
Nan demen maten, mwen te ekri jenòm sa a yon lèt pou m te remèsye li pou jantiyès li. Nan lèt la m te ankouraje l pou l t al sèvi yon misyon aplentan. Mwen te voye lèt la avèk youn nan liv mwen yo e m te souliyen chapit sou sèvis misyonè yo.
Apeprè yon semèn apre, manman jenòm nan te telefòne m epi l te di m pitit gason l sa a sete yon jènjan ekstraòdinè men akoz kèk enfliyans nan lavi li, dezi l te genyen depi lontan pou l te fè yon misyon an te diminye. Li te di ke limenm ak papa a te jene ak priye pou kè l te ka chanje. Yo te mete non li nan lis priyè tanp Provo a nan Utah. Yo te espere ke yon jou, kè li ta touche e l ta retounen gen dezi pou sèvi yon misyon ak sèvi Senyè a fidèlman. Manman an te vle m konnen ke l te konsidere sa k te rive jou swa fredi sa a kòm yon repons pou priyè yo pou pitit gason sa a. Mwen te di l “M dakò avèk ou.”
Apre plizyè mwa ak plis kominikasyon avèk jenòm sa a, Sè Monson avèk mwen te anvayi pa lajwa lè nou t al di li orevwa anvan l te pati pou Misyon British Columbia a nan Vancouver nan Canada.
Èske sete chans ki te fè wout nou te kwaze nan lannuit frèt Desanm sa a? Mwen pa panse sa. Men, mwen kwè ke rankont nou an sete repons priyè sensè yon manman ak yon papa pou yon pitit gason yo te renmen.
Ankò, frè m ak sè m yo, Papa nou ki nan Syèl la konsyan de bezwen nou e l ap ede nou si nou mande l asistans. Mwen kwè ke pa gen okenn pwoblèm nou genyen ki twò piti ni twò ensiyifyan pou li. Senyè a sousye pou tout ti detay nan lavi nou.
Pou fini, mwen ta renmen rakonte nou yon eksperyans ki te fè yon enpak sou dè santèn moun. Sa te rive nan selebrasyon kiltirèl Tanp Kansas City a, sa gen prèske senk mwa. Menmjan ak pou tout bagay ki rive nan lavi nou, nan moman sa te fèt la, sa te sanble se jis yon lòt eksperyans kote tout bagay te fini byen. Men, lè m te aprann sikonstans ki te asosye avèk selebrasyon kiltirèl sa a jou swa anvan konsekrasyon tanp lan, mwen te reyalize ke prezantasyon jou sa a pa t yon bagay òdinè. Men, sa te remakab.
Menm jan ak tout aktivite kiltirèl ki fèt kòm pati konsekrasyon tanp yo, jèn nan Distri Tanp Kansas City yo te fè repetisyon prezantasyon an an gwoup separe nan pwòp zòn pa yo. Plan an sete pou yo tout te reyini ansanm, lwe sant minisipal la nan Samdi maten prezantasyon an pou yo te ka fè repetisyon sou kilè ak ki kote pou yo te antre, kote pou yo te kanpe, konbyen espas yo te dwe genyen ant yo menm ak moun bò kote yo a, kijan pou yo te soti nan premye etaj la, elatriye---anpil detay yo t ap gen pou kapte pandan jounen an pandan ke moun ki te anchaj yo t ap mete sèn yo ansanm pou prezantatyon final la te parèt poli ak byen rafine.
Men, te gen yon gwo pwoblèm jou sa a. Tout pwodiksyon an te depann sou segman yo te deja anrejistre ke yo t ap pase sou yon gwo ekran ki rele yon Jumbotron. Segman anrejistre sa yo te enpòtan anpil pou tout prezantasyon an. Yo te nonsèlman liye tout pati yo ansanm, men chak segman videyo t ap entwodui prezantasyon apre a. Segman videyo yo te esansyèl pou fè tout prezantasyon an fè sans. Epi Jumbotron an pa t mache.
Teknisyen yo te travay san relach pou rezoud pwoblèm nan pandan jèn yo t ap tann, dè santèn jèn, ki t ap pèdi tan presye pou repetisyon. Sitiyasyon an te kòmanse parèt enposib.
Moun ki te ekri selebrasyon an, direktris la, Susan Cooper, te eksplike nan apre: “Pandan nou t ap pase pa plan A rive nan plan B jiska plan Z, nou te reyalize sa pa t mache. ... Lè nou t ap gade orè a, nou te reyalize ke nou pa t ap kapab respekte li, men nou te konnen ke nou te gen youn nan pi gwo fòs yo prezan la a---3.000 jèn. Nou te bezwen al jwenn yo pou di yo sa k t ap pase a epi itilize lafwa yo.”3
Egzakteman inèdtan anvan envite yo te kòmanse antre nan sant lan, 3.000 jèn sa yo te mete ajenou atè a epi yo te priye ansanm. Yo te priye pou moun ki t ap travay sou Jumbotron yo te jwenn enspirasyon pou konnen kisa pou yo te fè pou te repare li; yo te mande Papa yo ki nan Syèl la pou l te kouvri pou yo nan sa yo pa t ap kapab fè akoz mank tan sa a.
Yon moun ki te ekri sou sa nan apre te di: “Sete yon priyè jèn yo pap janm bliye, non pa paske planche a te di, men paske yo te santi Lespri a nan tout zo yo.”4
Sa pa t pran tan pou yon teknisyen te vin di yo te dekouvri pwoblèm nan e yo te rezoud li. Li te di yo ke yo te gen anpil “chans”, men tout jèn sa yo te konnen pi byen pase sa.
Lè nou te antre nan sant minisipal la jou swa sa a, nou pa t gen okenn ide sou difikilte ki te genyen nan jounen an. Se sèlman nan apre nou te vin aprann yo. Men, sa nou te wè, sete yon bèl prezantasyon rafine---youn nan pi bèl nou konn wè. Jèn yo te reyone yon bèl espri puisan ke tout moun ki te la yo te santi. Sete kòmsi yo te konnen ki kote pou yo te antre, ki kote pou yo te kanpe, ak kijan pou yo te aji avèk lòt moun ki t ap jwe bò kote yo a. Lè m te aprann repetisyon an pa t ka fèt e gwoup la pa t repete anpil nan sa nou te wè yo, mwen te etone. Pèsonn pa t konnen. Senyè a te anfèt fè diferans la pou yo.
Mwen pap janm sispann etone pa fason Senyè a ka motive ak dirije chak pati wayòm ni an e malgre sa li gen tan pou bay enspirasyon konsènan yon moun---oswa yon selebrasyon kiltirèl oubyen yon Jumbotron. Lefèt ke L kapab fè sa a, ke l fè sa a, se yon temwayaj pou mwen.
Frè m ak sè m yo, Senyè a enplike nan tout bagay nan lavi nou. Li renmen nou. Li vle beni nou. Li vle nou chèche èd li. Pandan l ap gide nou e dirije nou, epi pandan l ap koute e reponn priyè nou yo, n ap jwenn isit la kounyeya menm, bonè sa l vle pou nou an. Se pou nou konsyan de benediksyon l yo nan lavi nou, mwen priye nan non Jezikri, Sovè nou an, amèn.
Mostrar las referencias
-
1. 2 Nefi 2:25.
-
-
3. Susan Cooper, nan Maurine Proctor, “Nothing’s Too Hard for the Lord: The Kansas City Cultural Celebration,” Meridian Magazine, Me 9, 2012, ldsmag.com.
-
4. Proctor, Meridian Magazine, Me 9, 2012.
Sitio web oficial de La Iglesia de Jesucristo de los Santos de los Últimos Días
© 2015 Intellectual Reserve, Inc. Todos los derechos reservados


text:
Kisa OMH ye?
Eta Nouyòk gen yon gwo sistèm sante mantal ak plizyè fasèt ki bay plis pase 500,000 moun sèvis chak ane. Biwo Sante Mantal la [Office of Mental Health, OMH] opere plizyè sant sikyatri atravè Eta a, epi tou li kontwole, sètifye ak sipèvize plis pase 250 pwogram, ki sou direksyon gouvènman lokal ak ajans karikativ. Pwogram sa yo gen plizyè pwogram tankou sa kote pasyan bezwen oswa pa bezwen entène lopital pou jwenn sèvis, pwogram ijans, soutyen kominote a, swen rezidansyèl ak pou fanmi.
Pou kesyon sou sèvis sante mantal, pou jwenn yo kote ki ofri sèvis sante mantal oswa pou depoze yon plent, rele Relasyon Kliyan OMH la gratis nan 1(800) 597–8481.
Si ou gen yon Kriz nan moman an 1(800) 273–TALK (8255)


text:
Mwen priye pou Senyè a beni nou e pou l pwoteje nou, frè m ak sè m yo. Se pou lapè li pwomèt la rete avèk nou kounyeya e pou tout tan.
Frè m ak sè m yo, ala yon bèl konferans nou te genyen. Mwen konnen nou tout ap dakò avèk mwen pou n di ke mesaj yo te trè enspire. Kè nou te touche, e temwayaj nou konsènan travay divin sa a te fòtifye palefèt ke nou te santi Lespri Senyè a. Se pou nou toujou sonje sa nou te tande yo nan de jou sa yo. Mwen priye nou pou nou kontinye etidye mesaj yo lè yo pibliye yo nan revi Ensign ak Liahona yo
Nou eksprime rekonesans nou pou chak moun ki te pale avèk nou, osibyen pou moun ki te fè priyè yo. Epitou, mizik la te edifyan ak enspiran anpil. Nou renmen bèl Kè Tabènak nou an e nou remèsye tout moun ki te prezante mizik yo tou.
Nou ini ansanm pou eksprime rekonesans nou pou sila yo ki te nan prezidans ak komite jeneral Jènfi yo ki te relve yè yo. Sèvi yo te ekstraòdinè e devouman yo te total.
Nou te soutni, ak men leve, frè ak sè yo ki fèk aple nan nouvo pozisyon yo pandan konferans sa a. Nou vle yo tout konnen ke n ap tann avèk enpasyans pou n sèvi avèk yo nan koz Mèt la.
Nou se yon legliz mondyal, frè m ak sè m yo. Manm nou yo toupatou sou glòb la. Mwen konseye nou pou nou bon sitwayen nan peyi kote na p viv la ak bon vwazen nan kominote nou, lonje lamen bay moun lòt relijyon yo osibyen ke moun relijyon pa nou yo. Se pou nou toleran, janti ak eman anvè moun ki pa pataje menm kwayans ak prensip avèk nou yo. Sovè a te pote sou tè sa a yon mesaj lanmou ak bònvolonte pou tout gason ak tout fi. Se pou nou toujou suiv egzanp li.
Mwen priye pou nou kapab konsyan de bezwen moun ki bòkote nou. Gen moun, patikilyèman pami jèn yo, ki trajiman enplike nan dwòg, imoralite, pònografi, elatriye. Gen moun ki santi yo solitè, enkli vèv yo ak vèf yo, ki anvi konpayi ak atansyon lòt moun. Se pou nou toujou pare pou lonje yon men edan ak yon kè eman ba yo.
N ap viv nan yon epòk nan istwa mond lan kote gen anpil pwoblèm difisil men gen gwo opòtinite ak gwo rezon pou nou rejwi tou. Natirèlman gen moman kote nou sibi desepsyon, doulè, e menm trajedi nan lavi nou. Men, si nou mete konfyans nou nan Senyè a, l ap ede nou nan difikilte nou yo, kèlkeswa sa yo ye. Salmis la te banou asirans sa a: “Lannuit nou kriye, men lajwa vini kou l fè jou.”1
Frè m ak sè m yo, mwen vle nou konnen konbyen mwen rekonesan pou levanjil Jezikri a, ki retabli nan epòk sa yo pa mwayen Pwofèt Joseph Smith. Se kle bonè nou. Se pou, enbleman ak nan lapriyè, nou gen lafwa ke Papa nou ki nan Syèl la kapab gide nou ak beni nou nan lavi nou.
Mwen rann nou temwayaj pèsonèl mwen ke Bondye vivan, Li tande priyè nou fè enbleman yo. Pitit Gason l la, Sovè nou ak Redanmtè nou, pale pou nou chak: “Gade, men mwen kanpe la devan pòt la, m ap frape. Si yon moun tande vwa m, si l louvri pòt la ban mwen, ma antre lakay li.”2 Se pou nou kwè pawòl sa yo e pwofite de pwomès sa a.
Pandan konferans sa a ap fini an, mwen envoke benediksyon syèl yo sou nou chak. Se pou kay nou ranpli avèk lapè, amoni, koutwazi, ak lanmou. Se pou yo ranpli avèk Lespri Senyè a. Se pou nou nouri ak fòtifye temwayaj nou sou levanjil la, pou yo ka yon pwoteksyon pou nou kont atak Satan yo.
Jiskaske nou rankontre ankò nan sis mwa, mwen priye pou Senyè a beni nou e kenbe nou, frè m ak sè m yo. Se pou lapè li pwomèt la, nou jwenn ni kounyeya e tout tan. Mèsi pou priyè nou fè pou mwen yo ak pou tout Otorite Jeneral yo. Nou rekonesan anpil pou sa. Nan non Sovè nou ak Redanmtè nou an, ke n ap sèvi a, amèn.


text:
Nan Washinton, kandida prezidan Barack Obama chwazi pou okipe pòs direktè CIA a, John Brennen, pale pou l di operasyon kote otorite ameriken konsène yo itilize avyon telegide pou yo touye teworis kap konplote pou atake Lèzetazini, se yon operasyon ki rete nan kad lwa federal yo.
Misye Brennan pale konse pandan li tap fè depozisyon n, jedi 7 fevriye 2013 la, devan yon komisyon Sena a.
Yon moman nan seyans la, kèk manifestan --kap denonse kalte operasyon sa yo e ki te prezan nan sal-- te leve lavwa pou yo pwoteste.
Daprè manifestan sa yo, atak avyon telegide yo koze lanmò ti moun ak inosan; yo denonse tou le fèt ke otorite yo lanse operasyon sa yo menm kont sitwayen ameriken yo sispèk kap patisipe nan zak teworis. Responsab yo nan Kongrè a pat pran tan pou yo mande ajan sekirite deplase manifestan sa yo.
Nan depozisyon Misye Brennan fè, li defann itilizasyon aparèy telegide yo ; paske, daprè li, yo sèvi pou pwoteje Lèzetazini.
Misye Brennan dekare :
"Nou poze aksyon sa yo sèlman kòm aksyon dènye rekou, pou n sove lavi moun lè nou pa genyen okenn lot altènativ pou n pran aksyon ki kapab elimine menas sa yo."


text:
Ozetazini, responsab Lotri Nasyonal la, ki rele “Power Ball“, fè konnen moun ki te achte 2 tikè nan 2 eta diferan pral pataje 2èm pi gwo lo nan tout istwa lotri nan peyi a ki te monte rive 580 milyon dola.
Responsab yo fè anons la byen ta yè mèkredi a kèk èdtan apre yo fin fè tiraj ki bay nimewo gayan yo. Se 5, 16, 22, 23, 29, epi gwo boul la se 06.
Pandan plizyè mwa --swa pandan 16 tiraj youn dèyè lòt-- pèsonn pat rive ranpòte mayòl la; se konsa li te monte rive 580 milyon dola a. 2 moun ki ranpòte gwo lo yo se moun Eta Misouri ak Arizona.
Moun kap viv nan 42 eta ameriken (plis vil Washington DC ak Zil Vyèj Ameriken yo) te patisipe nan tiraj la. Pwofi ki soti nan lotri nasyonal la finanse lekòl ak kèk pwogram eta yo ak gouvènman lokal yo.


text: Samdi 10 Out. “Children’s Services Council” ki se yon òganizasyon ki okipel de kesyon timoun ap òganize yon pwogram pou pwomouvwa lasanté pi ankouraje endepandans fanmi yo,nan yon anviwònman kote pagen vyolans epi ki ofri pwoteksyon ak sa timoun ak jèn yo bezwen pou yo epanouyi. Pwogram saa ap pwomouvwa devlopman, avansman, lasanté ak konpetans sosyal jèn timoun. Nap diskite tou sou fason nou ka ede diminye ka vyolans sou timoun, pwoblèm konpòtman ak pwoblèm emosyonèl, delenkans abi dwòg, epi echèk akademik. Pwogram sa se pou tout moun kap elve timoun. (90 min.)


text:
Aplike Koulyeya
Florida KidCare, ki gen ladann Healthy Kids, Medicaid, MediKids ak Children’s Medical Services, gen enskripsyon ouvè pandan tout ane a! Li fasil pou aplike paske ou itilize yon sèl aplikasyon pou aplike pou tout pwogram yo. Florida KidCare ap mete pitit ou nan pwogram ki pi konvnab pou bezwen pitit ou a.
HIPAA Prensip Konsènan avi sou Konfidansyalite:
To read more about our privacy practices regarding health and medical information under the Health Insurance Portability and Accountability Act ("HIPAA"), please click here to read our HIPAA Notice of Privacy Practices
Family Checklist - What will you need to have handy?
Have these following documents with you before you start the application:
- Dokiman taks ki pi resan fanmi ou genyen an (Fòm 1040) OSWA
- Rapò sou salè w ak revni ou (fòm W-2) OSWA
- Souch chèk travay ou genyen koulyeya (ki kouvri 4 dènye semenn ki pase yo)
- Nimewo Sekirite Sosyal pitit ou yo oswa dat ou te aplike pou nimewo sekirite sosyal la si w poko resevwa yon kat Sekirite Sosyal.
- Prèv sou sitwayènte ak idantite


text:
Anjen Dispèsyon Radyolojik (RDD)
Itilizasyon teworis yon RDD — ki rele souvan “zam nikleyè sal” oswa “bonm sal” — konsidere pi plis nèt pase itilizasyon yon anjen nikleyè eksplozif. Yon RDD melanje avèk yon anjen eksplozif konvansyonèl — tankou yon bonm — avèk materyèl radyo-aktif. Li deziyen pou epapiye kantite materyèl danjere ak grav sou yon zòn jeneral. RDD sa yo tante teworis yo paske yo bezwen konesans teknik limite pou bati ak deplwaye yo parapò ak yon anjen nikleyè. Epitou, yo itilize materyèl radyo-aktif ki nan RDD yo anjeneral nan lamedsin, agrikilti, endistri ak rechèch, epi materyèl sa yo pi fasil pou jwenn pase iranyòm oswa plitonyòm ki kapab sèvi pou fè zam.
Rezon prensipal ki fè teworis itilize yon RDD se pou lakòz laperèz sikolojik ak pètibasyon ekonomik. Kèk anjen kapab lakòz anpil moun mouri poutèt yo ekspoze nan materyèl radyo-aktif. Selon vitès yo deplase moun ki zòn nan detonasyon RDD a oswa si moun yo te pran abri anplas avèk siksè, kantite lanmò ak chòk nan yon RDD ta ka pa pi gran pase eksplozyon yon bonm konvansyonèl.
Dimansyon zòn ki afekte a ak nivo destwiksyon yon RDD lakòz ta depannde sofistikasyon ak dimansyon bonm konvansyonèl la, kalite materyèl radyo-aktif yo itilize a, ak kondisyon metewolojik zòn nan - sitou van ak presipitasyon. Yo kapab mete zòn ki afekte a entèdi pou piblik la pandan plizyè mwa pandan efò y ap fè pou netwaye.
Anvan
Anvan yon Evènman RDD
Pa gen fason pou konnen ki kantite tan avètisman k ap genyen anvan yon atak teworis k ap itilize yon Anjen Dispèsyon Radyolojik (RDD), kidonk li enpòtan pou prepare davans ak pou konnen kisa pou fè ak kilè. Pou prepare pou yon evènman RDD, ou ta dwe fè sa ki anba la a:
- Prepare yon Twous Rezèv pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè. Epitou mete ladan:
- Yon woulo adeziv twal ak sizo.
- Pandan peryòd gwo menas yo ogmante rezèv ou pou katastwòf pou ka siviv pandan apeprè de (2) semèn.
- Fè yon Plan Kominikasyon pou Fanmi ou. Fanmi ou ka pa ansanm lè gen yon katastwòf, poutèt sa li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka gen yon ijans.
- Plan mete kote fanmi ou ap reyini, nan ak deyò katye imedyat ou.
- Li kapab pi fasil pou fè yon apèl entè-iben pase pou rele nan vilaj la, kidonk yon kontak deyò vil la kapab nan yon pi bon pozisyon pou kominike avèk manm fanmi ki separe yo.
- Ou kapab vle chèche enfòmasyon tou sou plan nan kote fanmi ou yo pase tan: travay, gadri ak lekòl. Si pa gen plan, anvizaje sèvi kòm volontè pou kreye youn.
- Ou dwe konnen sistèm avètisman ak plan katastwòf kominote ou.
- Fè travayè sosyal ak founisè sèvis gadri yo konnen plan ou.
- Fè plan pou bèt kay ou.
- Chwazi yon chanm andedan pou pran abri, pito youn nan chanm ki pa gen fenèt.
- Chèche konnen si ofisyèl yo te deziyen nenpòt bilding piblik nan kominote ou kòm abri anti-atomik. Si yo pa t deziyen okenn, fè lis abri posib pa ou toupre lakay ou, espas travay ou, ak lekòl ou. Kote sa yo ta gen sousòl oswa zòn santral san fenèt nan etaj mitan nan bilding ki wo anpil ak nan metwo ak tinèl.
- Si w ap viv nan yon bilding ki gen apatman oswa nan yon bilding ki wo anpil, pale avèk manadjè a sou kote ki pi an sekirite nan bilding nan pou pran abri, ak sou fason pou satisfè bezwen moun ki nan bilding nan jouk lè pa gen pwoblèm pou sòti deyò.
Li trè nesesè pou pran abri pandan evènman RDD. Gen de (2) kalite abri - abri pou eksplozyon ak abri pou konsekans nikleyè. Sa ki anba la a dekri de (2) kalite abri yo:
- Abri pou eksplozyon yo konstwi sitou pou ofri pwoteksyon kont presyon eksplozyon an, radyasyon inisyal, chalè ak dife. Men, menm yon abri pou eksplozyon pa kapab reziste kont yon frap dirèk nan yon eksplozyon nikleyè.
- Abri pou konsekans nikleyè pa bezwen konstwi sitou pou bay pwoteksyon kont konsekans nikleyè. Yo kapab nenpòt espas ki pwoteje, depi miray yo ak twati a epè ak ajiste ase pou abòde radyasyon ki degaje nan patikil konsekans nikleyè yo.
Pandan
Pandan yon Evènman RDD
Alòske eksplozyon an ap vizib kanmenm imedyatman, prezans radyasyon an p ap defini aklè jouk lè anplwaye antrene ki gen ekipman espesyalize rive nan zòn nan. Kit ou andedan kit ou deyò, lakay ou oswa nan travay ou, ou dwe pran plis prekosyon. Li ta pi bon pou sipoze gen kontaminasyon radyolojik - sitou nan yon anviwònman lavil oswa toupre lòt kote ki ka sib teworis yo - epitou ou dwe pran bon jan prekosyon. Menm avèk nenpòt radyasyon, ou vle pou pa ekspoze ditou oswa pou pa ekspoze twòp. Sa vrè sitou pou inalasyon pousyè radyo-aktif ki lakòz eksplozyon an. Pandan w ap chèche abri nan nenpòt kote (andedan oswa deyò), epi gen pousyè oswa lòt kontaminan ki vizib nan lè a, respire nan twal chemiz ou oswa manto ou pou pa ekspoze twòp. Si ou fè tout sa ou kapab pou pa respire pousyè radyo-aktif la, paske ou pre avèk patikil radyo-aktif yo sa ka toujou lakòz ou ekspoze nan radyasyon an.
Si eksplozyon an oswa degajman radyolojik yo antre andedan an, sòti imedyatman epi chèche yon abri ki pwoteje. Sinon, si ou:
Apre
Apre yon Evènman RDD
Apre ou fin jwenn abri ki pwoteje, moun ki te ka ekspoze nan materyèl radyo-aktif yo ta dwe dekontamine tèt yo. Pou fè sa, retire rad ou epi mete li nan sache (epi izole sache a lwen ou ak lòt moun), epitou benyen nèt avèk savon ak dlo./ Chèche swen medikal apre ofisyèl yo endike pa gen pwoblèm pou sòti na abri a.
Kontaminasyon nan yon evènman RDD kapab afekte yon gwo zòn, selon kantite eksplozyon konvansyonèl ki itilize yo, kantite ak kalite materyèl radyo-aktif ki degaje a, ak kondisyon metewolojik yo.
Kidonk, to disparisyon radyasyon pa menm, men radyasyon nan yon RDD ap gen chans pou pran plis tan pou disparèt akòz yon pi gwo konsantrasyon materyèl radyo-aktif lokal ki posib.
Swiv lòt gid sa yo apre yon evènman RDD:
- Kontinye koute radyo oswa gade televizyon pou jwenn enstwiksyon ofisyèl lokal yo, si ou te deplase oswa si ou te pran abri anplas.
- Pa retounen nan kote ki te gen ensidan RDD a oswa pa vizite kote a pou okenn rezon.
Plis Enfòmasyon
Piblikasyon
Si ou bezwen plis enfòmasyon sou nenpòt nan sijè sa yo, resous ki anba la yo ka ede ou.
- Fèy Enfòmasyon sou Atak Radyolojik: Bonm Sal ak Lòt Anjen. Dokiman ki bay gid pou preparasyon pou yon menas chimik, byolojik, radyolojik, ak nikleyè.
Sitwèb Asosye
Ale sou Entènèt nan sitwèb ki anba la yo pou jwenn plis enfòmasyon sou fason pou planifye ak prepare pou yon RDD ak sou fason pou konnen resous ki disponib yo:
- Ajans Federal pou Jesyon Ijans
- Lakwa-Wouj Ameriken
- Sant pou Kontwòl ak Prevansyon Maladi - Ijans Radyasyon
- Ajans Pwoteksyon Anviwònman
Koute Ofisyèl lokal yo
Aprann kichòy sou plan pou ijans yo gouvènman eta ak gouvènman lokalkreye nan zòn ou. Nan nenpòt ijans, toujou koute enstwiksyon ofisyèl jesyon ijans lokal yo bay.


text:
Wè yon lis pwovizyon ki rekòmanse.
Vèsyon Tèks.
Acrobat Reader (nan lang Angle)
Ou kapab bezwen siviv poukont ou apre yon katastwòf. Sa vle di ou dwe genyen manje ou, dlo ou ak lòt pwovizyon nan kantite ki ase pou dire pou omwen twa (3) jou. Ofisyèl lokal yo ak travayè sekou yo ap sou sèn lan apre yon katastwòf, men yo pa kapab jwenn tout moun imedyatman. Ou ta kapab jwenn èd nan kèk èdtan, oswa sa ta kapab pran plizyè jou. Answit, sèvis debaz tankou kouran elektrik, gaz, dlo, tretman dlo ize, ak telefòn kapab koute pandan plizyè jou, oswa menm pandan yon semenn oswa plis.
Rekòmande Atik pou Ajoute nan yon Twous Pwovizyon Debaz pou Ijans:
- Dlo, yon galon dlo pou chak moun pa jou pandan omwen twa jou, pou bwè ak pou esterilizasyon
- Manje, omwen yon pwovizyon manje ki p ap gate pou twa (3) jou.
- Radyo ki fonksyone ak pil oswa radyo ki fonksyone avèk manivèl ak yon Radyo Metewolojik NOAA ki genyen avètisman an tonalite ak pi siplemantè pou toulède
- Flach ak pil siplemantè
- Twous premye swen
- Siflè pou siyale pou mande èd
- Mask anti-pousyè, pou ede filtre lè kontamine ak bach an plastik ak adeziv an twal pou pran refij anplas
- Lenjèt imid pou rense dwèt, sache fatra ak atach plastik pou ijyèn pèsonèl
- Kle ajistab oswa pens pou fèmen sèvis piblik
- Kle pou louvri bwat pou manje (si twous la genyen manje konsèv)
- Kat jeyografik lokal
- Telefòn selilè avèk chajè, ondilè (inverter) oswa chajè solè.
Lòt Atik pou Anvizaje Mete nan yon Twous Pwovizyon pou Ijans:
- Medikaman sou preskripsyon ak linèt
- Lèt an poud ak kouch pou tibebe
- Manje bèt kay ak dlo siplemantè pou bèt kay ou
- Dokiman enpòtan fanmi ou tankou kopi kontra asirans, dokiman idantifikasyon ak dosye kont labank nan yon resipyan ki enpèmeyab ak pòtatif
- Lajan kach oswa chèk vwayaj ak lajan monnen
- Dokiman referans pou ijans tankou yon liv premye sekou oswa enfòmasyon nan sit wèb www.ready.gov
- Sak kouchaj oswa kouvreli tyèd pou chak moun. Anvizaje pote atik kouchaj anplis si w ap viv nan yon klima ki fè frèt.
- Fè chanjman rad tankou yon chemiz manch long, pantalon long, ak soulye solid. Anvizaje pote rad anplis si w ap viv nan yon klima ki fè frèt.
- Ajan klò pou kay ak gout medikaman – Lè klowòks fonn nan nèf pati dlo pou yon pati klowòks, li kapab itilize kòm yon dezenfektan. Oswa nan yon ijans, ou kapab itilize li pou trete dlo a avèk 16 gout klowòks likid pou kay pou chak galon dlo. Pa itilize klowòks ki gen odè, klowòks non-dekoloran oswa klowòks ki genyen ajan netwayaj ladan.
- Ekstenktè
- Alimèt nan resipyan ki enpèmeyab
- Atik fanm ak atik pou ijyèn pèsonèl
- Pòpòt, goblè an katon, asyèt ak istansil plastik, sèvyèt papye
- Papye ak kreyon
- Liv, jwèt, liv mo-kwaze oswa lòt aktivite pou timoun yo
Chèche konnen kijan pou pwoteje manje pandan ak apre yon ijans lè ou ale nan: http://www.foodsafety.gov/keep/emergency/index.html (nan lang Angle)